Državne institucije odbile predloge Brkovića i Ivanovića o praštanju dugova - Vijesti.me\nDržavne institucije odbile predloge Brkovića i Ivanovića o praštanju dugova\n"Ako bi ja kao direktor postupio drugačije bio bih krivično odgovoran. Mi moramo obračunati tu koncesionu naknadu, a Poreska uprava je mora naplatiti" Edit\n6768 pregleda 18 komentar(a)\nSa današnje sjednice odbora (Foto: Luka Zeković)\nGoran Kapor 21. decembar 2018, 20:14 ažurirano 17. maj 2019, 14:03\nUpravni sud je odbio žalbu "Vektre Jakić" na utvrđivanje iznosa koncesione naknade i presudio da mu se moraju obračunati kako je Državna revizorska institucija navela. Uprava za šume mora postupiti po toj presudi.\n"Ako bi ja kao direktor postupio drugačije bio bih krivično odgovoran. Mi moramo obračunati tu koncesionu naknadu, a Poreska uprava je mora naplatiti", kazao je direktor Uprave za šume Nusret Kalač na zajedničkoj sjednici odbora za poljoprivredu i ekonomiju koja je zakazana na inicijativu vlasnika Vektre Dragana Brkovića da mu se oprosti dio koncesionih naknada.\nIsti stav imali su i ostali gosti na sjednici predstavnici Ministarstva poljoprivrede, Poreske uprave i Državne revizorske institucije, kao i članovi odbora iz SDP-a, SD-a i Force ali i dio članova iz DPS-a koji su istovremeno govorili o potrebi da se nađe rješenje da se kompanija ne ugasi i radnici ne ostanu bez posla.\nSud presudio, Skupština nema nadložnost\nSvi poslanici koji su govorili kazali su da nije nadležnost odbora da tumači ugovor između koncesionara i Vlade, kao i da im nije jasno što se od njih na kraju traži. "Vektra Jakić" ima pravo da povodom presude Upravnog suda od Vrhovnog suda zatraži "vanredno preispitivanje sudske odluke".\nPredsjedavajući sjednicom Petar Ivanović iz DPS-a na kraju je predložio da članovi dva odbora odbora posebno donesu zaključke - za ekonomiju na pitanja naplate koncesija a njegov odbora za poljoprivrede u vezi zakona o šumarstvu i pravnih pitanja. Ivanović je organičio govore na pet minuta, zabranjivao direktno postavljanje pitanja predstavnicima Vlade, dovodio u pitanje odluku Upravnog suda, dodatno komentarisao svačije izlaganje, pominjanje poreskih dugova Vektre nazivao skretanjima sa teme, a "jedan mediji" je optužio da želi da utiče na donošenje odluke. Ivanović je na početku kazao da postoje neslaganja u mišljenjima državnih institucija i različiti podaci o mogućim obavezama "Vektre Jakić" i da zbog toga odbor treba da zauzme stav. Predstavnici ministarstva, Uprave za šume i Poreske kazali su da ne postoje nikakva različita tumačenja i da koncesionar mora da plati obaveze i da ne postoje razlike o iznosu obaveza već jedan iznos.\nBrković je kazao da mu se žele nepravedno naplatiti koncesione naknade, da u šumi ima doznačenih a ne posječenih stabala u vrijednosti sedam miliona eura sa kojima se želi poravnati sa Upravom za šume. On je naveo i da je spreman da ide do Strazbura, kao i da će ukoliko se "nastavi pritisak države" da plati koncesije morati da zatvori firmu. Vlasnik Vektre kazao je da je od privatizacije te kompanije prije 11 godina u nju uložio 100 miliona eura, da zapošljava 250 ljudi i još petsto u kooperativnim firmama.\nBrković: Niko ne voli više Crnu Goru od mene\n"Do uvođenja stečaja u Vektri 2012. godine bio sam najuredniji poreski platiša. Nepriznajem nikome ovdje da više voli državu Crnu Goru od mene. Nikada od države ništa nijesam uzeo niti mi je išta oprošteno", kazao je Brković povodom ocjena da je jedan od najvećih poreskih dužnika koji je zakazujući sjednicu dva odbora postrojio pola Vlade i Skupštine.\nOn je naveo da nije želio da se bavi švercom drvne građe koji je bio, kako je naveo prepoznatljiv u Crnoj Gori proteklih godina, već je "čuvao resurse dok ne izgradi drvoprerađivačke kapacitete".\n"Ugovor o koncesiji je vrlo nepovoljan za nas. Proteklih godina smo pisali svim ministrima poljoprivrede, premijerima i direktorima Uprave za šume da se prijateljski dogovorima o rješenju. Svi su zatvarali vrata pozivajući se na izvještaj Državne revizorske institucije. Vlada je 2008. donijela zaključak kojim je koncesionare koji su privatizovali drvoprerađivačke kompanije oslobodila plaćanja posebne koncesione naknade", kazao je Brković.\nUprave i ministarstvo potvrdili da Vektra ne plaća i da krši ugovor\nPoslanik SDP-a Raško Konjević kazao je da nije posao poslanika da ocjenjuju ugovor i da su to morali da rade iz Vektre kada su ga potpisivali.\n"Nije naše da tumačimo koncesione ugovore. U samom ugovoru se navodi da se o njemu može pokrenuti međunarodna arbitraža ili sudski spor. Vi ste pokrenuli sudski spor i sada izgubili. Odbor i Skupština ne mogu da se mješaju u ugovorni odnos između vas i Vlade, naručito sada poslije ove presude. Ako Vlada želi da mijenja ugovor sa vama neka to ona radi", kazao je Konjević.\nKonjević (desno)(Foto: Luka Zeković)\nOn je predstavnicima ministarstva, Uprave za šume i Poreske uprave postavio pitanja - da li "Vektra Jakić" redovno plaća koncesije, da li je predala obavezujuće garancije, da li poštuje obaveze o zaštiti i uzgoju šuma i da li postoji šverc drvne građe koji pominje Brković. Genci Nimanbegu pitao je koliki su sada dugovi "Vektre Jakić", i šta može biti konačan proizvod ove sjednice.\nDobili su odgovore da ovaj koncesionar ne plaća redovno obaveze, da nije predao garancije i da nepoštuje obaveze o zaštiti šume. Konjević je onda pitao zašto se sa njim ne raskine ugovor i naplati šteta od njegovog kršenja prema članu 11, a odgovoreno je da to može da uradi Vlada.\nKalač je kazao da je dug "Vektre Jakić" za koncesije 2,94 miliona eura od čega se na dug iz ove godine odnosi oko pola miliona.\n"Imali smo sastanak sa ovim koncesionarom kojem je prisustvovao ministar poljoprivrede Milutin Simović i tada smo rješili oba pitanja koja se ovdje ponovo potenciraju. Što se tiče doznačene a ne posječene šume, za koju se koncesionar duži, dogovorili smo da se taj iznos odloži na četiri godine. Time je na tom sastanku to pitanje rješeno, dakle nema nikakvog paravnanja. Što se tiče iznosa koncesije koji se osporava, takođe je tada prihvaćeno da se sačeka odluka Upravnog suda. Mi je sada imamo i moramo po njoj postupiti", kazao je Kalač.\nAnđelić: Ugražovaju najkvalitetnije šume\nDržavni sekretar za šumarstvo i drvopreradu Milosav Anđelić da su postojale nelegalne aktivnosti u šumarstvu koje su smanjili, ali da i dalje veliki broj koncesionara umanjuje doznake o posječenoj šumi zbog čega su formirali komisiju koja će naredne godine sve da kontroliše.\n"U ovoj oblasti imamo hiljadu radnih mjesta više i veće benefite za državu. Kod ostalih koncesionara imamo rast pokazatelje, osim kod ovog o kome je danas riječ. On ne poštuje obaveze o zaštiti i uzgoju šume, nije izvukao ni 80 hiljada kubika oštećenog drveta zbog čega prijeti opasnost da se zaraza sa njih prenese na zdrava stabla. A riječ je o najvećoj i najkvalitetnijoj šumi u Crnoj Gori", kazao je Anđelić.\nIzvještaji DRI su bili poslati tužilaštvu\nBranislav Radulović iz Državne revizorske institucije kazao je da je rasprava pokazala da ne postoje nesaglasja državnih institucija o obavezama "Vektre Jakić", kao što se željelo predstaviti. On je podsjetio na ranije izvještaje DRI o neutemeljenom umanjenju obaveza "Vektre Jakić" prema državi, kao i da je, prema zaključcima tadašnjeg odbora za ekonomiju, dokumentacija predata državnom tužilaštvu. Radulović je naveo da se 78 odsto dugova za koncesije odnosi na "Vektru Jakić".\nPredstavnik Poreske uprave odgovorio je da su tačni podaci o poreskim obavezama "Vektre Jakić" navedeni na crnoj listi prema kojima ukupno duguje 8,9 miliona.\nEKONOMSKE POSLJEDICE KORONAVIRUSA\nKoronavirus izazvao ekonomsku krizu: Raste broj nezaposlenih, statistika...\nRadnici Luke Bar pristali na niže plate zbog krize\nDuple subvencije za struju za oko 20.000 domaćinstava?\nApel PKCG: Kupujmo domaće, cijene da su pristupačne\nKoronavirus izazvao ekonomsku krizu: Raste broj nezaposlenih, statistika ih još ne vidi


ZABRANJENO raditi novcem od dozvoljenog minusa | Skandalozno\nZnate li šta je sve ZABRANJENO raditi novcem od dozvoljenog minusa?\nKada od banke zatražimo bilo koju vrstu pozajmice krene “rešetanje” pitanjima – kada smo rođeni, koji nam je JMBG, kako nam se majka prezivala kao devojka i od kojih hroničnih bolesti bolujemo.\n– Nisam ni znala da sam se obavezala da neću loviti ribu mrežama dužim od 2,5 kilometara na otvorenom moru, da neću vaditi uranijum i da neću novac koristiti za bušenje u tropskim šumama. Samo me interesuje kako misle da je bilo šta od toga uopšte moguće sa 50.000 dinara dozvoljenog minusa – kaže ona kroz smeh.\nIza ovog prikupljanja naših podataka i potpisivanja ovakvih izjava stoje razni propisi – dokument NBS “Upoznaj svog klijenta“, Zakon o sprečavanju pranja novca i finansiranja terorizma, zatim aktivnosti iz domena usaglašenosti sa regulativama EU, ali i uvek prisutna želja bankara da što bolje prodaju svoj proizvod za šta mu je uvek potrebna informacije više o nama.\nBudite prvi sa komentarom na članku "Znate li šta je sve ZABRANJENO raditi novcem od dozvoljenog minusa?"


Dom zdravlja Banjaluka oštećen registracijom pacijenata – mojKontakt portal – Radio Televizija Kontakt\nDom zdravlja Banjaluka oštećen registracijom pacijenata\nStanić je nakon radnog sastanka sa menadžmentom ove ustanove novinarima rekao da je Dom zdravlja Banjaluka oštećen još 2009. godine prilikom registracije pacijenata, navodeći da su pojedine ustanove registrovale određeni broj pacijenata na razne načine i time povukle znatno veća sredstva.\nOn je naglasio da značajan broj ljudi živi u Banjaluci, a da se vode u opštinama odakle su došli, te da sredstva za njihovo liječenje idu u te opštine, dok se oni liječe u Banjaluci.\nPrema Stanićevim riječima, ukupan minus Doma zdravlja Banjaluka jednak je prekoračenju sredstava namijenjenih za lijekove.\n“Dom zdravlja držao se liste lijekova, ali nije uskraćivao svojim pacijentima lijekove sa te liste, zbog čega je došlo do prekoračenja sredstva namijenjenih za lijekova”, rekao je Stanić.\nOn je naveo da od 1. avgusta kreće primjena nove liste lijekova, što bi u narednoj godini dovelo do rasterećenja za Dom zdravlja Banjaluka.\n“Dom zdravlja Banjaluka razvijao je svoju mrežu ambulanti i imamo značajno ulaganje u sve sektore zdravstva i povećanje dostupnosti zdravstvene zaštite stanovništvu, što znači da o ovoj ustanovi ne možemo govoriti ni u kom smislu negativno, već čak izrazito pohvalno”, rekao je Stanić.\nOn je istakao da je sa Fondom zdravstvenog osiguranja Srpske dogovoreno da se najmanje dva puta mjesečno održavaju redovni sastanci rukovodstva Doma zdravlja i Fonda zdravstvenog osiguranja.\nStanić je naveo da su neuplaćeni doprinosi za zdravstvene ustanove jedan od gorućih problema u zdravstvu i da se dio od tih doprinosa uplaćuje direktno Fondu zdravstvenog osiguranja, ističući da su neuplaćeni doprinosi više desetina miliona KM i da će se tim problemom pozabaviti Vlada Srpske.\nOn je rekao da Ministarstvo neće zatvarati manje domove zdravlja, ističući da će ekonomske prilike diktirati najlogičnija rješenja za njih.\nDirektor JZU Dom zdravlja Banjaluka Gordana Tešanović podsjetila je da ova ustanova ima jako visok kumulirani gubitak u iznosu većem od 10 miliona KM, koji je nastajao uglavnom na bazi prekoračenja ugovorenih sredstava sa Fondom zdravstvenog osiguranja Srpske.\n“Protekle četiri godine prekoračenje sredstva se kreće oko tri miliona KM na godišnjem nivou. Nakon što Dom zdravlja uloži zahtjev za arbitražom, on se svede na 1,5 milion do dva miliona KM”, rekla je Tešanovićeva novinarma.\nKako ključni razlog za ovakvu situaciju, Tešanovićeva navodi da oko 50.000 građana Banjaluke koriste usluge Doma zdravlja Banjaluka, a nisu registrovani kod timova porodične medicine Doma zdravlja Banjaluka, podsjetivši da su svi ugovori sa Fondom zdrvstvenog osiguranja bazirani na broju registrovanih građana za timove porodične medicine.\nTešanovićeva predlaže izmjenu u legislativi, kako bi registracija građana postala obavezujuća, a ne fakultativna.\nOna je istakla da Dom zdravlja Banjaluka očekuje da ugovor sa Fondom zdravstvenog osiguranja Srpske o nivou sredstava za ovu godinu bude na bazi prošlogodišnjeg.


Predsednik Čečenije negira progon homoseksualaca - Svet - Dnevni list Danas\nPočetna » Svet » Predsednik Čečenije negira progon homoseksualaca\nPredsednik Čečenije Ramzan Kadirov je danas, povodom tvrdnji da se u toj ruskoj republici sprovodi progon homoseksualaca, izjavio da se radi o „masovnom informativnom napadu“ međunarodnih humanitarnih organizacija.\n0Piše: FoNet 16. aprila 2017. 18.30\nList Novaja Gazeta je pre dve nedelje izvestio da se u Čečeniji homoseksualci hapse i prebijaju i da su trojica ubijena. Posle toga su međunarodne humanitarne organizacije osudile nasilje i zatražile od Moskve da reaguje.\nKadirov je odgovorio tvrdnjom da su u Čečeniji ljudska prava „grandiozno“ unapređena, javlja AP.\nMeđunarode organizacije izvode „masovni informativni napad, koristeći najbezvrednije metode, iskrivljavajući stvarnost, pokušavajući da ocrne naše društvo, način života, tradiciju i običaje“, naveo je Kadirov.


Naslovna » BG svaštara » Promocije » Održan IP Surveillance seminar\nNeko drugi 12. februar 2014. Promocije Komentari su isključeni na Održan IP Surveillance seminar\nKompanija Allied Telesis, globalni lider sigurnosnih IP/Ethernet switching rešenja i vodeća kompanija na polju implementacije i pružanja usluga IP Triple Play mreža i mrežne infrastrukture, nosilac je ovog seminara koji je okupio više od 60 najuticajnijih ljudi iz privrednog života Srbije, kao i veliki broj eminentnih stručnjaka iz ove oblasti, najuticajnijih kompanija i institucija državnog i privrednog sektora.\nVideo nadzor je sastavni deo modernog sistema bezbednosti, nalazi se u najrazličitijim objektima, od aerodroma do šoping centara, poslovnih zgrada i železničkih stanica. On predstavlja faktor odvraćanja od nepoželjnog ponašanja i odličan je alat u rešavanju misterija „nedela“ u prošlosti.\nU ovom digitalnom svetu, bezbednost je takođe prigrlila prednosti trenutnog pristupa video sadržajima uskladištenim i preuzetim iz kompjutera. Allied Telesis nudi raznolik niz proizvoda i skup karakteristika koji unapređuju mogućnost bezbednog i pouzdanog prenosa video snimaka duž IP mreže. IPTV sistemi nadzora obično uključuju brojne uređaje – IP kamere, servere i klijente – i tehnologiju simultanog prenosa video zapisa svakom željenom korisniku.\nCountry manager Allied Telesis-a za područje Srbije, Crne Gore, Hrvatske, Bosne i Hercegovine, Makedonije i Grčke, Ivan Mladenović, izneo je smernice u kom pravcu bi Srbija i njeno okruženje trebalo da teži i ide na ovom polju. On je izneo i kako kompanija Allied Telesis nudi kompletna rešenja po najvišim svetskim standardima.\nTagovibg svaštara dub it promocije seminari vesti\nPrethodni Beogradski cover i tribute bendovi: Kad već ne mogu originali…\nSledeći Vintage, Redesign & Recycle Market od 14. do 28. februara


Tanjug 5. februara 2019. 13:56\nBRISEL – Internacionalni sekretar SNS i ministar za evropske integracije u Vladi Srbije Jadranka Joksimović i član predsedništva SNS i zamenik šefa poslaničke grupe SNS u Narodnoj skupšini Vladimir Orlić učestvovali su na Političkoj skupštini Evropske narodne partije (EPP) u Briselu, na kojoj je razgovarano o aktuelnoj političkoj situaciji u Evropi i svetu – s akcentom na pregled stanja članica EPP, najveće i najuticajnije političke grupacije u EP, predstojećim evropskim izborima, kao i o poslednjim dešavanjima na planu pregovora oko Bregzita.\nTokom radnog dela skupštine, Joksimović je izvestila predstavnike EPP o ostvarenim rezultatima ekonomskih reformi u Srbiji, napretku na planu evropskih integracija, ali i o preduzetim koracima SNS na čelu sa predsednikom Vučićem po pitanju borbe protiv korupcije i organizovanog kriminala.\nKako je istakla, SNS je zauzela odlučan pristup „nulte tolerancije“ prema korupciji, u skladu sa Etičkim kodeksom Evropske narodne partije, time pokazujući da stranačka pripadnost ne znači zaštitu za one koji su umešani u korupciju i druge protivzakonite aktivnosti.\nGovoreći o unutrašnjoj političkoj situaciji i protestima, predstavnici SNS su naglasili da se u narativu i aktivnostima predvodnika protesta može prepoznati, a toksično za političku kulturu, veličanje i promovisanje nasilja, pretnji i mizoginog političkog narativa, sve suprotno evropskim vrednostima pluralističke stranačke demokratije i tolerantne političke kulture, te je jasno da je politički profil predvodnika protesta suštinski antievropski.\nTakođe, Joksimović je izvestila Političku skupštinu EPP o nelegalnim i jednostranim taksama od 100 odsto na robu iz Srbije koje predstavnici Prištine i pored ponovljenih poziva zvaničnika EU I drugih važnih drzava i dalje ne povlače, čime se onemogućava bilo kakav nastavak dijaloga. Ponovila je čvrstu opredeljenost Srbije na očuvanju stabilnosti i mira u regionu, što nije slučaj sa aktivnostima drugih u regionu, na šta bi, kako je podvukla, EU i države članice trebalo da intenzivnije obraćaju pažnju, i pored brojnih tema koje okupiraju EU u ovom trenutku: izbori za evropski parlament, bregzit i priprema EU sedmogodišnjeg budžeta.\nPredstavnici SNS su takođe preneli rezultate poslednjeg istraživanja javnog mnjenja po kojem SNS ima veliko poverenje i podršku građana Srbije prvashodno zahvaljujući rezultatima u unutrašnjoj reformskoj razvojnoj politici, odgovornom postavljanju u spoljnoj politici i evropskom putu Srbije koji građani prepoznaju kao najbolji za budućnost Srbije i svih njenih građana.


BBC: SAD prvi put optužuju - Putin je korumpiran | Serb.rs\nSerb.rs > SVET > BBC: SAD prvi put optužuju – Putin je korumpiran\nBBC: SAD prvi put optužuju – Putin je korumpiran\n25. januara 2016. / Komentari su isključeni na BBC: SAD prvi put optužuju – Putin je korumpiran\nŠta kažu zlobnici ? (foto:news.yahoo.com)\nPredstavnici američkog Ministarstva finansija rekli su da je ruski predsednik Vladimir Putin korumpiran, piše BBC.\nU čuvenoj emisiji BBC-ja “Panorama“ prvi put je neko od američkih zvaničnika direktno optužio ruskog predsednika za korupciju.\nAdam Zubin, koji u okviru američkog Trezora nadgleda sprovođenje sankcija prema Rusiji, rekao je za BBC da je ruski predsednik korumpiran i da američka vlast zna to „mnogo godina“.\n„Videli smo kako pomaže svojim prijateljimam, svojim bliskim saradnicima da se obogate, a marginalizuje one koji ne vide državu kao saveznika. Bilo da je u pitanju rusko energetsko bogatstvo, državni ugovori, on usmerava sve na one za koje veruje da će ga služiti i isključuje one koji to ne žele. Za mene, to je slika korupcije“, rekao je on.\nZubin nije komentarisao izveštaj CIA iz 2007. godine da Putinovo bogatstvo iznosi oko 40 milijardi dolara, ali je rekao da Putinu tajno „gomila“ bogatstvo.\n„On navodi da dobija godišnju platu od oko 110.000 dolara. To nije tačan iznos jer Putin ima dugogodišnju praksu skrivanja stvarnog bogatstva“, naveo je on.\nPutinov portparol je to demantovao, rekavši da „nije potreban odgovor ni na jedno od ovih pitanja, jer su ona čista fikcija“, naveo je BBC\nAmerički zvaničnici već su uveli niz sankcija Putinovim saradnicima, a one su kasnije uključile sve veći broj ljudi i organizacija.\nTada su američki zvaničnici naveli da Putin ima tajne investicije iz energetskog sektora, ali ga nisu direktno optužili za korupciju.\nKasnije su sankcije i potvrđene time što ih je uvela i Evropska unija zbog aneksije Krima i situacije u Ukrajini.\nNovinari emisije „Panorama“ uspeli su da dođu i do bivšeg ruskog „insajdera“, Dmitrija Skarge koji je naveo da zna tačno koliko je Putinovo bogatstvo.\nSkarga, koji je upravljao kompanijom „Sovkomflot“, rekao je da je došlo do transfera novca od 35 miliona dolara za kupovinu jahte, kao i da je ona bila poklon Putinu od najpoznatijeg britanskog Rusa Romana Abramoviča.\n„Panorama“ je želela izjavu i Romana Abramoviča, međutim njegovi advokati su izjavili da su to samo „glasine“, dok je Vladimir Putin odbio da da izjavu za ovu emisiju.\nKremlj je i ranije negirao ovakve navode, a ovo je samo još jedna od „afera“ u koje je upleten ruski predsednik, nakon što su prošle nedelje britanski zvaničnici saopštili da je Putin „verovatno odobrio“ ubistvo bivšeg špijuna Vladimira Putina.\nOznake: amerika, bbc, finansija, ministarstvo, vesti, vladimir putin / Objavljeno u: SVET


FIAP bronzana plaketa za "Foto Emociju"\nPetak, 28 Oktobar 2016 06:02\nShodno uspješnoj organizaciji međunarodne izložbe fotografija "FOTO EMOCIJA", pet godina u kontinuitetu, Upravni odbor FIAP-a nagradio je Univerzitetski foto kino klub sa FIAP BRONZANOM PLAKETOM. Ovo je druga međunarodna izložba u organizaciji Univerzitetskog foto kino kluba kojoj je dodjeljena FIAP BRONZANA PLAKETA.\nOdržano žiriranje 10. Međunarodnog salona fotografije BANJA LUKA 2016\nSreda, 12 Oktobar 2016 09:27\nU Banjaluci je 08. i 09. oktobra održano žiriranje 10.Međunarodnog salona fotografije BANJA LUKA 2016. Na tri teme, za izložbu je pristiglo 2.186 fotografija od 193 autora iz 49 zemalja.\nFotoBiH Travnik 2016\nSreda, 12 Oktobar 2016 09:22\nU petak, 14. oktobara 2016. u 18,30 časova otvorena je izložba bosanskohercegovačke fotografije “FotoBiH Travnik 2016” u organizaciji Foto kluba FOT Travnik. Izložba je postavljena u prostorijama Centra za kulturu Travnik.\nOdržani 49. Dani fotografije Bosne i Hercegovine\nSreda, 28 Septembar 2016 06:34\nU Tuzli su 17. i 18. septembra 2016.godine održani 49. Dani fotografije Bosne i Hercegovine čiji je domaćin bio Foto kino klub Tuzla.\n49. Dani fotografije Bosne i Hercegovine - Tuzla 2016\nUtorak, 30 Avgust 2016 08:08\nObavještavamo sve zainteresovane članove da će se 49. dani fotografije Bosne i Hercegovine održati u Tuzli u organizaciji Foto kino kluba Tuzla u subotu i nedjelju 17/18. septembar 2016. godine a prema programu koji je dostavljen u prilogu.


EU ujedinjena u odbrani nuklearnog sporazuma s Iranom | EurActiv Srbija\nEvropska unija potvrdila je svoju posvećenost sporazumu o nuklearnom programu Irana, uprkos kritikama tog dogovora koje je više puta upućivao predsednik SAD Donald Tramp. Evropski šefovi diplomatija su u zajedničkom saopštenju pozvali Vašington da razmisli o posledicama povlačenja iz sporazuma. Šefica spoljne politike EU Federika Mogerini najavila je posetu SAD da bi pridobila podršku za sporazum.\nU zajedničkom saopštenju ministara spoljnih poslova zemalja EU, usvojenom na sastanku u Luksemburgu 16. oktobra, ističe se da je iranski sporazum, odnosno Udruženi sveobuhvatni plan akcije, od suštinske važnosti za bezbednost u regionu i da nastavak njegove primene garantuje da će iranski nuklearni program ostati isključivo miroljubivi.\n"EU je posvećena daljoj punoj i efikasnoj primeni svih delova sporazuma", navodi se u saopštenju.\nVisoka predstavnica EU za spoljnu politiku i bezbednost Federika Mogerini izjavila je da je sporazum "ključni element ravnoteže" situacije u regionu i da mora ostati na snazi kako bi se izbegle ozbiljne "posledice po regionalni mir".\nIran i šest svetskih sila, SAD, Rusija, Kina, Velika Britanija, Nemačka i Francuska, postigli su 14. jula 2015. istorijski sporazum kojim se ograničava nuklearni program Teherana u zamenu za ukidanje dela međunarodnih sankcija toj zemlji.\nAmerički predsednik je, međutim, proteklih sedmica više puta kritikovao sporazum, tvrdeći da je odličan za Iran, ali da je protiv američkih interesa. Tramp je tokom predizborne kampanje obećavao da će poništiti taj sporazum koji je potpisao njegov prethodnik Barak Obama.\nU obraćanju u Beloj kući 13. oktobra, Tramp je rekao da SAD neće potvrditi da se Iran pridržava sporazuma, ocenivši da Teheran ne poštuje duh nuklearnog sporazuma, kao i da je Teheran više puta prekršio odredbe tog sporazuma.\nMinistri spoljnih poslova EU su u zajedničkom saopštenju naveli da je Međunarodna agencija za atomsku energiju osam puta potvrdila da Iran primenjuje sve svoje nuklearne obaveze.\n"Evropska unija smatra da je Trampova odluka da ne potvrdi da Iran poštuje sporazum doneta u kontekstu unutrašnjeg američkog procesa", navedeno je u saopštenju ministara.\nAmerički državni sekretar Reks Tilerson je u izjavi za Si-En-En 15. oktobra rekao da je problem s iranskim sporazumom taj što ne postiže cilj.\n"Radićemo s našim evropskim partnerima i saveznicima da vidimo da li možemo da odgovorimo na ove zabrinutosti koje se tiču svih nas", rekao je Tilerson.\nEU pozvala SAD da ostanu posvećene sporazumu\nŠefica evropske diplomatije je na konferenciji za novinare posle ministarskog sastanka u Luksemburgu najavila da će početkom novembra otići u Vašington kako bi se založila za opstanak sporazuma.\nAmerički Kongres ima 60 dana da odluči da li će ponovo uvesti sankcije Iranu zbog nuklearnog programa. Za tu odluku potrebna je prosta većina, koju mogu da obezbede republikanski članovi Senata.\nEvropski ministri su pozvali SAD da poštuju sporazum i da razmotre posledice po bezbednost SAD, njihovih partnerskih zemalja i regiona pre nego što preduzmu dalje korake.\nIzrazivši zabrinutost zbog programa balističkih raketa i rastućih tenzija u regionu, ministri su u saopštenju naveli da se tim pitanjima treba baviti izvan okvira nuklearnog sporazuma.\n"U vreme akutne nuklearne pretnje EU je odlučna da očuva iranski sporazum kao ključni stub međunarodne arhitekture neširenja nuklearnog oružja", navedeno je u zajedničkom saopštenju evropskih šefova diplomatija.\nIzvor: EUobserver, EURACTIV.rs


prvi srpski kompozitor | The fusion by Alex\nTag Archives: prvi srpski kompozitor\nKornelije Stanković – Velikan srpske muzičke scene\nKako Žak Atali (Jacques Attali) govori u svojoj knjizi Buka (Bruit, 1977), muzička umetnost se može definisati kao fenomen novog sveta koji konstantno trpi manje ili veće promene i opstaje uprkos čestim promenama društveno-subverzivnog sistema. Prevashodno ovoj konstataciji, naša muzičko-umetnička scena je prolazila kroz korenite promene na polju stvaralaštva i izvođaštva, što je u potpunosti razumljivo zbog petovekovne kolonizacije otomanske imperije na ovim prostorima, ali i čestih ratova i migracija stanovništva. Koliko god se borila za autonomiju i očuvanje sopstvene tradicije, kultura u Srbiji nije uspela da odoli asimilaciji i političkim uticajima aktuelnih režima.\nTako je u Beogradu, gradiću koji je u to vreme brojio nešto više od 25.000 stanovnika, počelo kulturno-umetničkog života nalik evropskom, gde je vrlo brzo ustaljeno izvođaštvo kao umetnička delatnost, koncentiranjem inostranih umetnika i ansambala scenama beogradskih pozorišta i salona. Teatar na Đumruku i pozorište Kod Jelene su neke od najznačajnijih institucija za ovaj period koje su donele veliki doprinos popularizaciji umetničke muzike i stvaranju navike posećivanja javnih priredbi i koncerata umetničke muzike. Ovakvoj revitalizaciji kulturno-umetničkog života Srbije, prethodilo je osnivanje Prvog beogradskog pevačkog društva (1853), koje je upravo nastalo sa ciljem kako bi se spojilo lepo i korisno “zabava, uživanje i obučavanje u muzici”, kako piše u samom članu statuta ovog društva. Za vrlo kratko vreme, ono je postalo srž beogradske muzičke kulture i sastavni deo mnogih javnih manifestacija.\nPrvi radovi i odlike stila\nKada je na muzičku scenu stupio prvi srpski afirmisani kompozitor, Kornelije Stanković (1831-1865), nad muzičkim stvaralaštvom je već uveliko prednjačilo izvođaštvo, kao najpopularnija sfera ove umetnosti. Statusom plemenitog horovođe, kompozitora i umetnika, Kornelije je uspeo da približi narodni muzički izraz evropskoj kompozicionoj tehnici i istovremeno odgovori realnim potrebama i izbirljivom ukusu publike, kojoj je njegova muzika zapravo i bila namenjena. Tokom pomnije analize stvaralačkog opusa ovog kompozitora, možemo jasno uočiti razvojnu fazu u kojoj koristi tradicionalne elemente seoskih kompozicija, komponuje pod uticajem gradske elite i pseudo-evropskog manirizma. Za razliku od svojih prethodnika, često je pribegavao salonskom i građanskom sentimentalizmu, igračkim oblicima i izrazito romantičarskim harmonskim jezikom, koji se već uveliko koristio u delima Kornelijevih evropskih savremenika.\nBudući da je stvarao u vreme kada je književni romantizam bio na početku svog razvoja, tekstovi koje je upotrebljavao u svojim kompozicijama su uglavnom bili inspirisani poezijom Branka Radičevića i Vuka Stefanoviča Karadžića. Kao mladić na konzervatorijumu u Beču, Kornelije je vrlo brzo prihvatio osnovne ideale tadašnjih srpskih, romantičarski zanesenih intelektualaca – što će kasnije pretočiti u kompozicije rodoljubive i sentimentalne tematike. Njegova celokupna umetnička delatnost je bila usmerena upravo na to da, poput Vuka sakuplja, beleži, i u granicama svojih stvaralačkih mogućnosti obrađuje i prezentuje narodne pesme srpskom građanstvu.\nPismo starog prijatelja\nMnogi teoretičari i umetnici svrstavaju Stankovića u grupu kompozitora čiji stvaralački opus ima veliki značaj ne samo za srpsku kulturno-umetničku scenu, nego i Beča, Pešte, Moskve, Petrograda, kao i većine država na području nekadašnje Savezne Federativne Republike Jugoslavije. Boraveći u ovim gradovima, Kornelije je stekao važna poznanstva i vrlo bliska prijateljstva koja su vremenom postala toliko ozbiljna i bliska, da su trajala do kraja njegovog života. Neki od njegovih najvernih prijatelja su bili: Jovan Bošković (filolog, urednik Letopisa Matice srpske, ministar prosvete u Srbiji i sektretar Srpskog učenog društva), Steva Todorović (slikar koji se svim silama se zalagao za napredak muzike u srpskom društvu) i Fedor Demelič (pravnik, istoričar, pisac veoma značajnih istorijskih rasprava iz oblasti običajnog prava kod Južnih Slovena i autor rasprave o Meternihovoj spoljnoj politici). Atmosferu sa jednog večernjeg druženja je u pismu sestričini opisao Aleksandar Sandić (istaknuti srpski publicista prevodilac i saradnik Matice srpske) rečima: “Slatki i mili časi behu oni, koje provađah ja, koje provađasmo Srbi đaci univerzitetlije u stanu u svetilištu reko bih, muzike i slikarstva, u stanu dvojice nerazlučivih prijatelja, Kornelija Stankovića i Stevana Todorovića…Što god bi Kornelije od jednog sastanka nam do drugog u note napisao i složio, slabačkim svojim elegijskim glasom otpevao bi najpre on sam, propraćajući klavirom, kao da ogleda je li dobro pogođeno i ugođeno – pa bi onda to isto ponovio svojim sonornim glasom Stevan, a Kornelije pratio je pesmu svirkom na klaviru. E tu si imao pravog uživanja – ne znaš čim pre da se nadiviš, ili pesmom Todorovića ili svirkom Stankovića! Pa bi zatim okupio koga od nas, svojih tokorse učenika-benevola, koje nas je oko sebe prikupljao i obučavao ovog u pevanju onog u sviranju – da mu ko što otpeva ili odsvira, ili bi nas zbio u zbor pevački, da mu zborno pevamo, a on nam pesmu svirkom pratijaše. Bijade tu, kad bi posvirali i popevali, i vežbade u deklamovanju i razglagolstvija svake lepe vrste”. Posle studija, Kornelije je živeo isključivo od sopstvenog rada i truda, štampajući i prodavajući svoje kompozicije, kada mu je jedini stalni prihod donosio posao horovođe Beogradskog pevačkog društva i donacija kneza Mihaila za rad na skupljanju narodnih melodija u Srbiji. Njegova teška finansijska situacija je bila toliko velika da je jednom prilikom bio prinuđen da poručisvom prijatelju, Jovanu Boškoviću, da rasproda sve što mu je ostalo u Beogradu, uključujući pokućstvo i ličnu odeću.\nPopularnost i kritika\nSa izuzetnom pažnjom, srpska elita tog vremena je pomno pratila Stankovićevu svestranu muzičku delatnost, od čega je najzapaženije svakako bilo njegovo klavirsko stvaralaštvo. Objavljivanje komentara nepoznatog autora u Srbskim novinama, skrenulo je pažnju javnosti na Kornelija i njegova dela, ali i doprinelo popularnosti njegovog prvog značajnijeg klavirskog dela -Ustaj, ustaj, Srbine, rečima: “Ova umetnička tvorevina zaslužna je da je svaki Srbin i Srpkinja dočekaju i po vrednosti njenoj uvaže, jer se ona kod nas može smatrati kao prvenac u svojoj struci. Pesma je po narodnom duhu u note stavljena i umetničkom veštinom je iskićena.”\nIako vrednosni sud o Stankovićevim klavirskim kompozicijama danas formiramo na osnovu drugačijih kriterijuma i temeljnije analize, ne možemo im osporiti evidentan istorijski značaj. Kao jedno je od najvažnijih pitanja sa kojima se susreću mnogi srpski teoretičari prilikom analize njegovog stvaralaštva jeste: šta to Stankovićevu muziku zapravo čini toliko ekstenzivnom i živom danas, i zbog čega se u tolikoj meri u svojstvu uzora nametnula drugim kompozitorima? Možemo čuti kako teoretičari često aludiraju na srodnost Stankovićevih dela sa tradicionalnom muzikom i paralelnom egzistiranju nacionalnih elemenata i elemenata evropske tradicije (kao glavnih odlika celokupne srpske muzike do Prvog svetskog rata), koji se prvi put jasno manifestuje u Stankovićevom stvaralačkom opusu. Ipak, bitno je reći i da ovaj kompozitor nije imao konkretan uzor na osnovu čijeg učenja ili kompozicione tehnike je oblikovao svoje stvaralaštvo, tako da uzore i ne treba tražiti na tadašnjoj muzičkoj sceni, koja je bila na samom početku kulturno-umetničkog razvoja i uticajem aktuelnih zapadnoevropskih tendencija. Njegov stil je građen pod uticajem okoline u kojima se školovao, muzičkih žanrova – koje je slušao i izvodio, kao i stavova koje je formirao podstaknut recipiranim uticajima i idejom o samom komponovanju u narodnom duhu. Jedinstvenu priliku da čuje vrhunska dela u izvođenju evropskih pijanista, imao je tokom boravka u Pešti i Beču, što je imalo dodatnog uticaja na čitav proces integracije i formiranja njegovog muzičkog ukusa. Stoga su se zapadnoevropski izvori i te kako podsticajno odrazili na kompoziciono-tehničku i stilsku komponentu njegovih pojedinih dela, kao i sam izbor forme teme sa varijacijama i popularnih muzičkih žanrova igračkog karaktera poput polke, valcera i kadrila. Međutim, u prestonici austrougarske carevine, uticaj na Stankovićevo stvaralaštvo je imao mladi Vuk Stefanović Karadžić, koji je ostavio toliko velik utisak na ovog kompozitora, da je dobar deo svog života posvetio upravo izučavanju nacionalne muzičke baštine i tradicionalne muzike. Na osnovu saglasnosti članova Srpske Akademije Nauka i Umetnosti, dela koja je komponovao nakon 1853. godine, predstavljaju deo srpske kulturne baštine i odraz folklornog nasleđa srpskog naroda, a kao takva se i danas izvode na scenama širom Srbije i Evrope.\n“Pored toga što identifikovane karakteristike i nedostaci primenjenog kompozicionog postupka, skroman krajnji rezultat, a prvenstveno svesno uzdržan harmonski jezik – koji samo povremeno iskoračuje iz konteksta klasičarskog harmonskog mišljenja – predstavljaju komponente koje udaljavaju Stankovićeva dela od internacionalnih kriterijuma i savremene evropske produkcije, skromne stilizacije i obrade nacionalnih igara, dugo su opstale kao karakteristični tipovi i uzori kojih su se kasniji kompozitori – neretko “slepo” – pridržavali.”\nDela ovog kompozitora poseduju izuzetan kvalitet i značaj na polju srpske i jugoslovenske kulture, o čemu svedoče izvođenja njegovih horskih i klavirskih kompozicija već decenijama. Uzimajući u obzir težak položaj i finansijske probleme umetnika tog vremena, Kornelije je svojim radom i pre svega upornošću, uspeo da uzdigne srpsku muzičku scenu na jedan viši nivo i postavi dobar temelj, koji će biti vrlo bitan za njenu kasniju integraciju u evropske muzičke tokove. Ipak, dugi niz godina naša muzička dela nisu uspela da dobiju značajnija priznanja u inostranstvu, upravo zbog toga što je veoma mali broj distribuiran i predstavljen stranoj publici, pored toga što je više puta pokazala interesovanje za naš folklor i tradiciju.\nDanas se susrećemo sa sličnim problemima i pored tehnoloških dostignuća koja nam pružaju ogromne mogućnosti za popularizaciju dela domaće umetničke muzike. Tu se postavlja pitanje, jesmo li sami krivi za ovakav položaj umetničke muzike u Srbiji i žanrovsku subverziju koja se uprkos svim borbama intelektualne elite do te mere danas ustalila da predstavlja neizostavni deo naše kulture i svakodnevnice?\nAugust 11, 2016 chaotic_dissolution\tprvi srpski kompozitor\tLeave a comment


Osam ruta za brzu cestu Sarajevo – Beograd | TV KANAL 9 NOVI SAD\nNaslovna KOMŠIJE BIH Osam ruta za brzu cestu Sarajevo – Beograd\nOsam ruta za brzu cestu Sarajevo – Beograd\nMinistarstva saobraćaja BiH i Republike Srpske i preduzeća entitetskih autoputeva predložili su osam potencijalnih ruta kojima bi mogla prolaziti brza cesta Sarajevo-Beograd.\nKonačna odluka o izboru rute biće donesena nakon sastanka s investitorom iz Turske. Ovo je potvrdio ministar komunikacija i transporta BiH Ismir Jusko nakon razgovora s ministrom saobraćaja i veza Republike Srpske Neđom Trninićem i direktorima preduzeća Autoputevi RS i Autoceste FBiH.\n“Usaglasili smo se da je projekt strateški bitan i za BiH i Srbiju, napravili smo niz koraka koje trebamo uraditi. Moramo znati koliko novca će biti uloženo, nijedan od prijedloga nije favorizovan i moramo voditi računa koji je plan Srbije, pa da se konektujemo na tu rutu. Najkasnije za mesec dana ćemo imati sastanak s investitorom da znamo šta nudi, a odmah na drugom sastanku ćemo definisati rutu i sve ono što će biti fokus interesovanja”, rekao je Jusko.\nIstakao je da je istočni deo BiH prilično siromašan i da je putna infrastruktura loša, a ovaj putni pravac bi omogućio ljudima da ostvare komunikaciju i s Koridorom 5C i sa zemljama sa kojima je Srbija povezana.\nTrninić i Jusko saglasni su da je projekat izgradnje brze ceste Sarajevo-Beograd izuzetno važan i za BiH i za Srbiju. Oni su ocenili konstruktivnim i korisnim današnji sastanak u Sarajevu na kojem je razgovarano o realizaciji ovog projekta, a kojem nisu pristustvovali predstavnici resornog ministarstva FBiH.\nTrninić je rekao da je bilo reči o nekoliko varijanti o kojima’ još nije sazrela situacija da se priča’.\nNaglasivši da postoje dva različita projekta koja unose zabunu, Trninić je pojasnio da Srpska u svom prostornom planu ima vezu brze ceste od Bijeljine preko Zvornika, Milića, Sokoca i vezu sa “rutom tri” /Sarajevo-Vardište/, o kojoj je danas razgovarano, a koja ide prema Trebinju.\nSasvim drugi projekat je, kaže on, onaj koji ide od Beograda, koridorom 11 do Užica, Vardišta i preko Višegrada, odakle postoje dve varijante o čemu će se još razgovarati.\nOn je naveo da je stav Republike Srpske da zastupa varijante iz strateških dokumenta, a to je Prostorni plan Republike Srpske i Strategija transporta Republike Srpske, koja je sastavni deo strategije BiH, ali da ‘to nije zakovana materija i da može biti odstupanja od takvih stavova. (RTRS)\nPrethodni tekstKako unovčiti kreativnost?\nSledeći tekstSrpska sretenjska revolucija


Kosovska policija privela kandidata Srpske – mojKontakt portal – Radio Televizija Kontakt\nKosovska policija privela kandidata Srpske\nGrađanska inicijativa “Srpska” večeras najoštrije osuđuje privođenje Spasića i traži od međunarodne zajednice da se pozabavi problematikom pritiska na njene kandidate, jer će u suprotnom podnijeti tužbu Euleksu.\nU saopštenju se dodaje da je privođenje Spasića najgori oblik podmetanja i maltretiranja kandidata “Srpske”, što nije prvi primjer.\n“Ovo je samo još jedan primer da je u toku prljava kampanja protiv naših kandidata koji su se nebrojeno puta našli u sličnoj situaciji bez jasnog razloga”, navodi se u saopštenju.\nIz Građanske inicijative “Srpska” ističu da su na meti isključivo oni koji zastupaju Srbiju na Kosovu i Metohiji, te da na to ukazuje i činjenica da je u istom danu zbog istih navoda priveden i predsjednik privremenog organa opštine Vitina Miloš Jovanović.\n“Zahtevamo da se prestane sa ovakvim ponašanjem i politička kampanja nastavi u pravcu dostojanstvene borbe”, navodi se u saopštenju.\nU saopštenju se dodaje da sve ovo dolazi u trenutku kada je ministru bez portfelja zaduženom za Kosovo i Metohiju Aleksandru Vulinu zabranjeno da dođe u pokrajinu i kada mediji javljaju da je kosovska policija podnijela nalog za njegovo hapšenje.\n“Ovakava praksa podmetanja lokalnim Srbima i predstavnicima Vlade Srbije mora da prestane, jer dodatno unosi strah kod kosovskih Srba i produbljuje nepovjerenje prema onima koji su zaduženi da im omoguće osnovna ljudska i građanska prava”, navodi se u saopštenju.\nIz Građanske liste “Srpske” podsjećaju da je Spasić ranije i fizički napadnut, ali da policija i dalje nema počinioce.\n“U policiji mu danas nije rečeno ko ga je prijavio za ovakve neosnovane radnje, već mu je poručeno da to nije važno”, navodi se u saopštenju.\nMuškarac iz Bijeljine poginuo u saobraćajnoj nesreći


Konferencija posvećena savremenom romanu @ InfoBijeljina \nKonferencija posvećena savremenom romanu\nANDRIĆGRAD - U Andrićevom institutu u Andrićgradu danas je počela dvodnevna konferencija "Savremeni roman", koja je okupila eminentne poznavaoce ove književne oblasti.\nRukovodilac Odjeljenja za književnost Andrićevog instituta Aleksandra Vraneš rekla je Srni da skup baviti teoretskim tumačenjem šta sve savremeni roman obuhvata i koje su njegove osnovne postavke.\nOna je navela da, nakon konferencije posvećene savremenom romanu, u utorak, 2. jula, u Andrićgradu počinje sajam knjiga i LJetna škola "Akademije Andrić", na kojoj će studenti univerziteta u Republici Srpskoj i Srbiji imati priliku da slušaju predavanja o savremenom romanu.\nGovoreći o savremenom srpskom romanu, vandredni profesor na Filološkom fakultetu u Beogradu Predrag Petrović ukazao je na ogroman značaj Andrićevih romana nastalih u doba srpskog književnog modernizma i vezu sa romanima koji su nastali u postmoderno doba.\nPetrović je na današnjem predavanju ukazao na veze između romana "Osama" Vladimira Kecmanovića, koji tematizuje ratna zbivanja, sa Andrićevom "Prokletom avlijom".\n"To su zanimljive veze koje svedoče o značaju i izuzetnosti Andrićevog dela i o mogućnostima da se iz te Andrićeve romanesne perspektive razume ono što se dešava u savremenoj srpskoj književnosti i kako savremena književnost artikuliše neka istorijska dešavanja", naglasio je Petrović.\nOn napominje da su vrlo važni odgovori koje književnost nudi na izazove u aktuelnim burnim vremenima.\n"Književnost, ne samo da nas oplemenjuje i nudi neko iskustvo, nego nudi i odgovore na vrlo važna pitanja koja se odnose na savremenu istoriju, politiku, ideologiju", istakao je Petrović.\nOrganizator konferencije posvećene savremenom romanu je Odjeljenje za književnost Andrićevog instituta.\nSutra koncert hora "Srbadija" povodom 120 godina postojanja\nBIJELJINA - Srpsko crkveno pjevačko društvo "Srbadija" iz Bijeljine sutra će u C ...


Radanović o izmjenama Zakona o prodaji stanova u FBiH "Zakucan posljednji ekser u sanduk pravde za Srbe" - Srpskainfo\nRadanović o izmjenama Zakona o prodaji stanova u FBiH "Zakucan posljednji ekser u sanduk pravde za Srbe"\nVlada Federacije BiH (FBiH) je posljednjim izmjenama Zakona o prodaji stanova na kojima postoji stanarsko pravo zakucala posljednji ekser u sanduk pravde za Srbe u FBiH, izjavio je predsjednik Odbora za zaštitu prava Srba u FBiH Đorđe Radanović.\nOn kaže da će stotine, a vjerovatno i 1.000 Srba definitivno izgubiti svaku nadu da mogu doći do svojih stanova u FBiH, saopšteno je iz ovog odbora.\nRadanović ističe da se nosioci stanarskog prava na vojnim stanovima i njihovi potomci definitivno dovode u situaciju da neće dobiti ni povrat stana, ni naknadu.-\nKovačević: Riješiti problem preglasavanja u FBiH, SRBI SU VOLJNI POMOĆI\n– Jedan manji dio Srba dobija pravo novčane naknade za stan po cijeni od 1.000 KM po metru kvadratnom, s umanjenjem od jedan odsto godišnje. S obzirom na to da je od početka rata prošlo 30 godina, naknada za stan će biti manja za 30 odsto, pa će kvadrat stana Srbinu platiti 700 KM. Realna tržišna vrijednost stanova u Sarajevu je viša od 2.500 KM po metru kvadratnom – ukazao je Radanović.\nPrijedlogom izmjena ovog zakona predviđeno da se nosiocu prava koji je zaključio pravno obavezujući ugovor, a napustio je stan u FBiH i nakon toga iz istog stambenog ili novoosnovanih stambenih fondova oružanih snaga država nastalih iz bivše SFRJ stekao novo stanarsko pravo, raskida ugovor o otkupu stana u FBiH, te nema prava na njegov povrat, niti na upis prava vlasništva.\nPolitika Đorđe RadanovićFBiHSrbistanarsko pravoZakon o prodaji stanova\n"Nije im dozvoljena posjeta djedu u Kninu" Radanović ističe da su Srbi vraćeni sa hrvatske granice na prelazu Strmica\nPočinje anketiranje: Poziv Srbima iz Hrvatske i FBiH sa neriješenim stambenim pitanjem\nNAPAD FLAŠAMA I NOŽEVIMA Albanci nasrnuli na Srbe u južnom dijelu Mitrovice uz povike "UČK" i "Ubij Srbina"\nU FBiH produžene epidemiološke mjere kriznog štaba za 14 dana


DIGITALIZOVANA KOPIJA MIROSLAVLJEVOG JEVANĐELJA – Televizija srpske dijaspore\nNajstariji srpski ćirilični rukopis uručen nadležnima\nOd TSD Redakcija\t Poslednja izmena 18.01.2022\nDigitalizacija kulturnog nasleđa predstavlja važan segment u zaštiti kulturnog nasleđa, kojom se obezbeđuje veća vidljivost, kvalitetnija prezentacija i promocija nacionalnog kulturnog blaga. Snimanje najstarijeg sačuvanog srpskog ćiriličnog rukopisa obavljeno je na osnovu Sporazuma o saradnji između Ministarstva kulture i informisanja, Srpske akademije nauka i umetnosti, Narodnog muzeja i Narodne biblioteke Srbije. Po prijemu digitalnog materijala, na kome su konstantovane određene promene, Ministarstvo kulture i informisanja će formirati nezavisnu, stručnu komisiju, koja će na kraju procesa konstatovati stanje u kom se nalazi najstariji srpski ćirilični rukopis.\nNa bazi ovog izveštaja biće utvrđeni dalji koraci vraćanja dokumenta u najbolje moguće stanje. Sledeći korak, predviđen Sporazumom, biće postavljanje digitalizovane kopije na sajtove ustanova koje su učestvovale u procesu digitalizacije, kao i na Pretraživač kulturnog nasleđa Republike Srbije kako bi bilo dostupnu javnosti, a snimci na internet prezentaciji biće softverski zaštićeni.\nPANDEMIJA JE ZLATNA KOKA ZA BOGATE\nNIČE PRVO DIGITALNO SELO U SRBIJI\nKINA DIGITALIZUJE PROIZVODNJU DO 2035.


Zabranjena prodaja jednog broja mlečnih proizvoda; zdravstveno bezbedne jagode, trešnje i paradajz\nPrema godišnjem planu analiza, JKP „Šumadija“ u saradnji sa Institutom za javno zdravlje Kragujevac, tokom juna izvršilo je uzorkovanje voća i povrća – jagoda, trešanja i paradajza na Kvantaškoj pijaci i pijaci „Erdoglija“. Proverom ispravnosti proizvoda, odnosno kontrolom prisustva pesticida i teških metala u njima, ustanovljeno je da su svi ispitivani uzorci zdravstveno bezbedni za upotrebu.\nTakođe, na pijaci „Erdoglija“ radi provere mikrobiološke ispravnosti uzorkovani su mlečni proizvodi.\nKod jednog broja mlečnih proizvoda uočeno je prisustvo bakterije Ešerihije koli i prodavcima je zabranjena prodaja do donošenja analiza kojima se potvrđuje mikrobiološka ispravnost ispitanih uzoraka i naloženo im je da poboljšaju mere higijene u svim fazama proizvodnje i prometa.\nPo nalogu Fitosanitarne inspekcije - Uprave za zaštitu bilja obavljena je analiza svežih plodova jagoda i trešanja sa pijace "Aerodrom" obavljena je 10. jun. Rezultati tadašnje analize potvrdili su da u uzetim uzorcima nema prisustva nedozvoljenih količina pesticida, hemijskih sredstava za zaštitu bilja i da su proizvođači ispoštovali period karence prilikom njihove upotrebe.\nZbog prisustva velikog broja vitamina, jagode i trešnje pozitivno utiču na naš imunitet i predstavljaju efikasan antioksidans.\nPodsećamo, metodom slučajnog uzorka, Institut za javno zdravlje obavio je analizu hemijske ispravnosti sezonskog voća i povrća i 29. maja.\nRezultati analize mladog belog luka, mladog krompira i jagoda uzetih sa Kvantaške pijace i zelene salate i mladog kupusa sa pijace na Aerodromu, potvrdili su da u njima nema prisustva ostataka pesticida i teških metala i da su zdravstveno ispravni.\nMeđutim, od ukupno 12 uzoraka jaja i 11 uzoraka mlečnih proizvoda uzetih sa pijaca u Erdogliji i na Aerodomu, rezultati analize su pokazali da su svi uzorci jaja mikrobiološki ispravni, kao i tri uzorka sira i jedan uzorak kajmaka. I tada je vlasnicima neispravnih uzoraka naloženo je njihovo povlačenje iz prodaje do donošenja dokaza o ispunjenosti uslova za bezbednu upotrebu uz predlog mera za poboljšanje higijene u svim fazama proizvodnje i prometa.\nIzvori: Grad Kragujevac; JKP Šumadija


Značaj mentorstva u podršci mladima na evropskom nivou - Beogradska otvorena škola\nZnačaj mentorstva u podršci mladima na evropskom nivou\nMentorstvo. Negde sertifikovano, negde formalizovano jasnom metodologijom, a negde pak ostavljeno na nivou neformalnog odnosa između mentora i mentija. Bilo da se neki mentorski program ili akcija sprovodi u Srbiji, Turskoj,Italiji ili nekoj drugoj zemlji, svima njima je zajedničko da mentorstvo, ukoliko se cilj istog dobro postavi, može da da dobre rezultate. U okviru projekta VM-pro: validacija mentorstva za mlade, mentorstvo se pokazalo kao odličan mehanizam na polju prevencije osipanja mladih iz obrazovanja, podršci uključivanju mladih (i iz osetljivih grupa) na tržište rada, kao i podršci u ličnom i karijernom razvoju kako mentija, tako i mentora. Sve to, bilo je dovoljan razlog da se mentori i mentiji koji su učestvovali na projektu VM-pro okupe na studijskoj poseti u gradu Iperu u Belgiji i razmene svoje mentorske prakse.Trodnevna studijska poseta Belgiji okupila je učesnike iz Italije, Turske, Srbije i Bugarske. Učesnici su imali priliku da posete nekoliko organizacija i kompanija koje na različite načine sprovode mentorske šeme, kao i da se upoznaju sa nekim od modela aktivnog uključivanja osoba sa hendikepom u svet rada uz mentorsku podršku. U kompaniji "Page" u Poperingu imali su priike da uživo vide na koji način je orgaizovan kompletan ciklus proizvodnje elektronskih delova za računare, kao i da čuju kako osobe sa hendikepom koje su zaposlene u ovoj kompaniji značajno doprinose razvoju poslovanja.Osim ove kompanije učesnici studijske posete posetiili su i najveći start-up centar u ovoj regiji Belgije - "Netwerk" koji pruža podršku u razvoju poslovanja malim preduzetnicima, a čija je osnova dvogodišnji mentorski program.\nZavršni deo posete činila je radionica "Validacija neformalnog iskustva iz mentorskih programa učenika / mladih sa hendikepom i njihovih mentora na nivou EU". Konferenciju je otvorio koordinator projekta Dr. Matteo Pestiazzi iz Italijanske škole mentorstva, istakavši da je mentorstvo prisutno u svim društvenim sferama, ali da moramo voditi računa o konceptu, metodologiji i ciljnoj grupi kojoj se mentoring namenjuje. Osim njega, na konferenciji su govorili i Karel Van Isacker iz partnerske organizacije Phoenix KM koji je predstavio alate nastale u okviru VM-pro projekta, dok je Marina Lukić ispred Beogradske otvorene škole predstavila različite uspešne mentorske inicijative u Srbiji. U diskusiji koja je usledila na kraju konferencije, doprinos su dali i učesnici iz Srbije -nastavnica Zorica Kešelj i Mladen Šljivović koji su izneli svoja viđenja o korisnosti i primenljivosti VM-pro alata i nakon formalnog završetka projekta.\nProjekat realizuje SIM - SCUOLA ITALIANA DI MENTORING (Italija), u partnerstvu sa ASSOCIAZIONE MOSAICO (Italija), MARIE CURIE ASSOCIATION – MCA (Bugarska), PHOENIXKM BVBA (Belgija), International Association for Research and Development of Vocational Education and Training (Turska) i Beogradskom otvorenom školom.\nViše informacija možete pronaći na zvaničnom sajtu VM-Pro projekta.


Dogovorena isporuka još dva miliona doza kineskih vakcina Srbiji - 18.03.2021, Sputnik Srbija\nDogovorena isporuka još dva miliona doza kineskih vakcina Srbiji\nSrbija je danas sa Sinofarmom potpisala Ugovor za nabavku novih dva miliona doza vakcina te kompanije, a potpisvanju su prisutvovali predsednik Srbije... 18.03.2021, Sputnik Srbija\nRodoljub, Pametnima i odgovornima, koji bi da se zaštite od virusa Na svu sreću pa ti ne odlučuješ o nabavci vakcina.\nHvala prijateljskom narodu NR Kine i iskrenom prijatelju predsjedniku Siju na iskrenoj i bratskoj pomoći!\n11:15 18.03.2021 (Osveženo: 12:49 21.09.2021)\n© Foto : INSTAGRAM "BUDUCNOSTSRBIJEAV"Dogovorena isporuka još dva miliona doza kineskih vakcina Srbiji\n© Foto : INSTAGRAM "BUDUCNOSTSRBIJEAV"\nSrbija je danas sa Sinofarmom potpisala Ugovor za nabavku novih dva miliona doza vakcina te kompanije, a potpisvanju su prisutvovali predsednik Srbije Aleksandar Vučić i ambasadorka Kine Čen Bo.\nVučić je u razgovoru sa rukovodstvom kompanije Sinofarm putem video linka istakao da je najveći broj građana u Srbiji vakcinisan upravo ovom vakcinom i naglasio važnost potpisivanja novog ugovora za novih 2 miliona vakcina, saopštila je pres služba predsednika.\nOn je istakao da su srpski strucnjaci dali veoma visoko mišljenje o kvalitetu i bezbednosti Sinofarmove vakcine.\nVučić je zahvalio predsedniku Narodne Republike Kine Si Đinpingu, rukovodstvu Komunističke partije i predstavnicima Sinofarma na pomoći u snabdevanju vakcinama u najtežem trenutku, saopštila je pres služba predsednika.\nPredsednik Sinofarm Grupe Liu Đingžen je zahvalio predsedniku i građanima Srbije na poverenju ukazanom kompaniji Sinofarm i dodao da je od početka pandemije 2020. godine upravo Sinofarm, kao najveća farmaceutska kompanija u Kini, preuzela odgovornost za borbu protiv ove bolesti.\n„Srbija je prva evropska zemlja koja je odobrila vakcinu Sinofarma i danas ćemo potpisati ugovor za isporuku novih 2 miliona doza. Cenimo poverenje građana u naš proizvod i srećni smo što možemo da pružimo neophodnu podršku ljudima u Srbiji u borbi protiv virusa“, rekao je predsednik Sinofarm Grupe Liu Ðingžen.\nTema razgovora, bila je i izgradnja, rekonstrukcija i opremanje bolnica u Srbiji, a ovom prilikom potpisan je i Ugovor sa Sinofarmom.\n18 Mart, 14:582\n18 Mart, 14:592


Krajem avgusta zajednička sjednica vlada Srbije i Srpske u Trebinju | Republika Srpska\nNaslovna Republika Srpska Krajem avgusta zajednička sjednica vlada Srbije i Srpske u Trebinju\n„Nakon Trebinja, posjetićemo Foču, gdje će Srbija i Republika Srpska zajednički graditi dvije elektrane na rijeci Drini i time pokazati kako praktično ta saradnja izgleda“, rekao je Dodik.\nOn je izjavio da je Vučića informisao o realizaciji programa podrške koju je Srbija dala Republici Srpskoj u dva navrata po pet miliona evra i naknadno još 2,5 miliona evra za izgradnju puta Foča-Tjentište, što je ključno pitanje.\n„Obavijestio sam predsjednika Srbije o različitim fazama realizacije tih projekata. Neki se rade, neki su u fazi projektovanja. Za veliki broj opština, njih devet, sprovode se procedure izbora izvođača. Sve se odvija u najboljem redu“, rekao je Dodik i još jednom zahvalio Vučiću za pomoć Srpskoj.\nNaveo je da je na sastanku pokušao da ukaže i na nekoliko projekata koje bi trebalo da zajednički realizuju Srpska i Srbija, te podsjetio na ranije pominjanu izgradnju auto-puta od granice Srbije, odnosno od Drine prema Bijeljini.\nDodik je podsjetio da je Vučić saglasan da se nađu mogućnosti pružanja podrške takvim projektima.\nPomenuo je i projekte odbrane od velikih voda od kojih su i Srpska i Srbija pretrpjele veliku štetu.\n„Mi smo zajedno sa Srbijom koncipirali program obuzdavanja Drine u njenom donjem toku, gdje najviše problema pravi Srbiji i Republici Srpskoj. Tu ćemo pokušati za par mjeseci da kreiramo neke odnose“, naveo je Dodik.\nIstakao je da je zahvalan Srbiji i za sredstva data za samozapošljavanje mladih do 35 godina u Republici Srpskoj.\n„Srbija je dala 500.000 evra, a Srpska je izdvojila milion KM za taj program. Mi smo to koncipirali i očekujemo značajne rezultate na tom planu“, rekao je Dodik.\nOn je najavio da će od početka naredne školske godine Republika Srpska i Srbija ujednačiti svoje školske programe iz nacionalnih predmeta i nastaviti da sarađuju na mnogim pitanjima.\n„Smatramo da je to dio našeg legitimnog prava i naša legitimna politička pozicija. Zahvalan sam ministarstvima u Vladi Srbije što su prihvatila da sa nama rade na nalaženju najboljih rješenja“, naglasio je Dodik.


Dragović: Sindikat JPNPCG se ne miješa u posao Vlade, samo se bori za svoja prava - Sindikat uprave i pravosuđa Crne Gore\nPrethodnih dana Nacionalni parkovi su bili u žiži medijskih izvještavanja. S tim u vezi se oglasio i Sindikat nacionalnih parkova Crne Gore koji nije jedini reprezentativni sindikat u JPNPCG, kaže Jelena Dragović, predsjednik Sindikalne organizacije JP za nacionalne parkove Crne Gore (SO JPNPCG).\n– Stekao se utisak da je to jedini reprezentativni sindikat u JPNPCG i da je njihovo izjašnjenje u ime svih zaposlenih u ovom preduzeću. Sindikalna organizacija JP za nacionalne parkove Crne Gore koju predstavljam ima obavezu prema svojim članovima da iznese kratko obavještenje i podsjeti na saopštenje koje je ranije objavljeno a tiče se aktuelne situacije u JP – navodi Dragović.\nIstiče da se boji da su napori koje je ova SO ulagala u realizovanje usvajanja Kolektivnog ugovora kao i dopise koje je pisala resornim ministarstvima i predsjedniku Vlade pali u vodu poslije teksta objavljenog u novinama od strane predsjednice drugog sindikata.\n– Činjenica je da većina ljudi koji sjede na mjestima sa kojih se donose odluke ne znaju da postoje dva sindikata u JPNPCG.\nDa podsjetim, Kolektivni ugovor u JPNPCG koji koriste zaposleni datira još od 2011. godine. Priprema novog počela je 2016, kada je krenula i smjena starog rukovodstva u Sindikalnoj organizaciji JPNPCG. Poslije tri godine mukotrpnog rada i dogovora, a uz svesrdnu pomoć granskog sindikata, Sindikata uprave i pravosuđa Crne Gore, napokon je 2018. Kolektivni ugovor bio i po prvi put usaglašen i poslat u resorno ministarstvo na odobrenje. Krajem 2020. godine ministarstvo odbija predlog, uz obrazloženje da država nema finansijskih sredstava zbog novonastale kovid situacije. U prvoj polovini 2021. obnovljen je zahtjev prema resornim ministarstvima za usvajanje Kolektivnog ugovora JPNPCG, ali je i ovaj put odbijen zbog negativnog poslovanja preduzeća – navodi Dragović.\nIstiče da vjera i politika ne treba da budu odlučujući u sindikatu, već „svi za jednog jedan za sve“. Dragović ističe da su jednakost, solidarnost i nezavisnost u borbi za prava radnika njihovi glavni ciljevi.\n– Sindikat ne bi trebalo da se miješa u kadrovska pitanja Vlade, već da ulaže napore u poboljšanje statusa radnika, a s tim u vezi i usvajanjem Kolektivnog ugovora ovog preduzeća. Nadam se da će oni koji sjede na mjestima sa kojih se donose odluke naći prostora za razmatranje pitanja povećanja plata i poboljšanja uslova rada zaposlenih u JP za nacionalne parkove Crne Gore, a ne da nas, kao i uvijek, drže na margini svih dešavanja i korsite za političke dilove. Potrebno je pod hitno poboljšati uslove rada zaposlenih, a poseban akcenat je na gro radnika u JP, koji su i motor Parkova, prevashodno nadzornika i terenskih radnika, kao i visokoškolskog kadra – navodi predsjednica Sindikalne organizacije Jelena Dragović.\n← ODRŽAN SASTANAK SA GLAVNIM ADMINISTRATOROM GLAVNOG GRADA\nIn memoriam: Miodrag Mijo Ivanović →


Borelj: Nema govora o priznavanju talibana, ali moramo da pregovaramo sa njima - 05.09.2021, Sputnik Srbija\nBorelj: Nema govora o priznavanju talibana, ali moramo da pregovaramo sa njima\nŠef evropske diplomatije Žozep Borelj smatra da su predstavnici pokreta Taliban (teroristička organizacija zabranjena u Rusiji) neizbežni sagovornici i dodao da... 05.09.2021, Sputnik Srbija\nOn je naglasio da je „ono što se dogodilo u Avganistanu bila tragedija za Avganistance i pravi neuspeh za Zapad… To će doneti snažne promene u međunarodnom odnosu snaga, pa treba izvesti sve potrebne zaključke kako bi se izbeglo ponavljanje ovakve situacije u drugim zemljama“, istakao je šef diplomatije EU u intervjuu za list „Žurnal du dimanš“.„Neprihvatljivo je da se jednostavno zatvori stranica Kabula, verujući da nas se situacija u ovoj zemlji ne tiče... Ne radi se o priznavanju njihove vlade ili prihvatanju njihovog pogleda na svet... Moramo da talibanima stavimo do znanja da nije u njihovom interesu da se ograđuju od stanih država, a posebno evropskih“, objasnio je Borelj.„Ali talibani su neizbežni sagovornici i moramo (EU) da osiguramo prisustvo u Kabulu“, dodao je on.Prema njegovim rečima, prisustvo u Avganistanu je neophodno kako Evropsku uniju ne bi istisnule druge sile. Borelj je, takođe, primetio da će nivo dijaloga sa pokretom zavisiti od toga da li će talibani biti prijemčivi za uslove Evropske unije.„Evropska unija će povećati humanitarnu pomoć četiri puta. Obnavljanje ekonomske pomoći biće povezano… sa poštovanjem ljudskih prava, konkretno, prava žena“, dodao je evropski političar.Početkom avgusta talibani (teroristička organizacija zabranjena u Rusiji) su pojačali ofanzivu protiv vladinih snaga u Avganistanu. Oni su 15. avgusta ušli u glavni grad i preuzeli kontrolu nad predsedničkom palatom, a 16. avgusta su objavili da je rat u Avganistanu završen i da će državno uređenje biti određeno u bliskoj budućnosti. Jedina pokrajina koja nije pod njihovom kontrolom je Pandžšir severoistočno od Kabula.\nevropa, avganistan, žozep borelj, taliban\nŠef evropske diplomatije Žozep Borelj smatra da su predstavnici pokreta Taliban (teroristička organizacija zabranjena u Rusiji) neizbežni sagovornici i dodao da se zalaže za obezbeđivanje prisustva Evropske unije u Avganistanu.\nOn je naglasio da je „ono što se dogodilo u Avganistanu bila tragedija za Avganistance i pravi neuspeh za Zapad… To će doneti snažne promene u međunarodnom odnosu snaga, pa treba izvesti sve potrebne zaključke kako bi se izbeglo ponavljanje ovakve situacije u drugim zemljama“, istakao je šef diplomatije EU u intervjuu za list „Žurnal du dimanš“.\n„Neprihvatljivo je da se jednostavno zatvori stranica Kabula, verujući da nas se situacija u ovoj zemlji ne tiče... Ne radi se o priznavanju njihove vlade ili prihvatanju njihovog pogleda na svet... Moramo da talibanima stavimo do znanja da nije u njihovom interesu da se ograđuju od stanih država, a posebno evropskih“, objasnio je Borelj.\n„Ali talibani su neizbežni sagovornici i moramo (EU) da osiguramo prisustvo u Kabulu“, dodao je on.\nPrema njegovim rečima, prisustvo u Avganistanu je neophodno kako Evropsku uniju ne bi istisnule druge sile.\nBorelj je, takođe, primetio da će nivo dijaloga sa pokretom zavisiti od toga da li će talibani biti prijemčivi za uslove Evropske unije.\n„Evropska unija će povećati humanitarnu pomoć četiri puta. Obnavljanje ekonomske pomoći biće povezano… sa poštovanjem ljudskih prava, konkretno, prava žena“, dodao je evropski političar.\nPočetkom avgusta talibani (teroristička organizacija zabranjena u Rusiji) su pojačali ofanzivu protiv vladinih snaga u Avganistanu. Oni su 15. avgusta ušli u glavni grad i preuzeli kontrolu nad predsedničkom palatom, a 16. avgusta su objavili da je rat u Avganistanu završen i da će državno uređenje biti određeno u bliskoj budućnosti. Jedina pokrajina koja nije pod njihovom kontrolom je Pandžšir severoistočno od Kabula.


Nakon što je objavljena zvanična prodaja: Studio B žele da kupe i Rusi?\nDijana Radisavljević-Mihailo Jovićević\nDo sada su pisma o zainteresovanosti poslali trgovinska firma „CTC Unit“ i građevinska firma „Gama sistem“, a direktorka Ivana Vučićević kaže da su za kupovinu zainteresovani i ruski mediji.\nNa naše pitanje kako komentariše to što su se do sada kao jedini potencijalni kupci prijavile firme koje nemaju veze s medijima, čak se jedna od njih bavi „prodajom čamaca i lustera“, direktorka „Studija B“ Ivana Vučićević kaže da one verovatno nisu jedine.\n- Znam da su i neki ruski mediji bili zainteresovani, a to što nisu poslali pismo znači da verovatno nisu hteli da otkriju identitet pre javnog poziva. Očekujem raspisivanje poziva u narednih mesec i po. Uslove pod kojima će „Studio B“ biti prodat odrediće Ministarstvo privrede u konsultaciji s Vladom - kaže Ivana Vučićević.\nPrema našim saznanjima, firma „Gama sistem“ iz Zuca osnovana je 1992, vlasnik je Miloje Ilijevski, ali sem njegovog imena, podaci u APR-u ne pokazuju ni broj zaposlenih niti koliki profit ostvaruje. Firma nema ni sajt, niti smo uspeli da dođemo do broja telefona. Odbornici opozicije juče su istakli da se „CTC Unit“ bavi „prodajom čamaca, lustera i stanova“, a da je „Gama sistemu“ račun u blokadi od 2011.\nU agenciji kažu da to što su prijavljene samo dve firme ne znači skoro ništa.\n- I firme koje nisu poslale pismo o zainteresovanosti moći će da učestvuju na javnom pozivu. U toku je proces prikupljanja dokumentacije, a naredni vlasnik „Studija B“ će po zakonu morati da zadrži prvobitnu delatnost prvih pet godina - kažu u agenciji.


Kinezi preuzimaju i Singentu – AGRO VESTI by agronews.rs\nHome agro danas Kinezi preuzimaju i Singentu\nFeb 3, 2016 | agro danas, Investicije, Kompanije, Svet, Tržište, Vesti\t|\nŠvajcarska kompanija sa sedištem u Bazelu, preporučila je akcionarima da prihvate ponudu gotovinsku ponudu KemČajne, koja je ekvivalentna iznosu od 480 švajcarskih franaka (482 dolara) po akciji, prenosi agencija AP.\nKako izveštava Frans pres, menadžment Singente je ocenio da “predložena transakcija uvažava interese svih akcionara”, i da će ovaj posao “omogućiti dalju ekspanziju prisutnosti kompanije na tržištima u usponu, posebno u Kini”.\nOva akvizicija bi nadmašila ugovor honkoškog Unikoma o kupovini kineske Netkom grupe iz 2008. godine vredan 28 milijardi dolara, prema podacima “Blumberga”.\nKako ocenjuje agencija AP, ovo preuzimanje je deo globalnog pohoda kineskih kompanija koje nastoje da se rašire po svetu, kako bi se suprotstavile usporavanju poslovanja “kod kuće”.\nProšlog meseca je kineski proizvođač aparata za domaćinstvo, Hajer grupa, kupila biznis s kućnim aparatima Dženeral Elektrika, dok je konglomerat Vanda grup preuzeo holivudski studio Ledžendari Entertejment, podseća američka agencija.\nKemČajna, sa centralom u Pekingu, će po okončanju posla, koji bi trebalo da bude finalizovan do kraja godine, zadržati postojeći menadžment Singente.\n“Ova transakcija minimizira poremećaje u poslovanju”, izjavio je predsednik Singente Majkl Demar, dodajući da je “ona usmerena na rast na globalnom nivou, posebno u Kini i drugim tržištima u nastajanju, i omogućava dugoročno ulaganje u inovacije”.\nProšlog meseca, KemČajna je kupila nemačkog proizvođača mašina, kompaniju Kraus Mafei, za oko 1,0 milijardu dolara i preuzela 12 odsto udela u švajcarskoj firmi za trgovinu energijom, Mercuria. U martu prošle godine kupili su italijanskog proizvođača guma, Pirelija, podseća AP.\nOvogodišnja žetva strnina na 66.949 hektara u Sremu je uspešno[...]


Beograd, glavni grad Srbije, smešten je u Jugoistočnoj Evropi, na Balkanskom polustrvu, na ušću reka Save i Dunava. Karakteriše ga kontinentalna klima, zbog koje je, kao i zbog svog pogodnog geografskog položaja, zaslužno nazvan "kapijom" Balkana.\nBeograd je takođe centar srpske kulture, obrazovanja, nauke i ekonomije. Zbog svoje burne prošlosti, Beograd je vekovima dom različitim nacionalnostima. U doba Rimske imperije zvao se Singidunum, a mnogo godina kasnije ime je promenjeno u Beograd, beli grad. Ovo ime potiče od prelepog belog kamenja od kojeg je stari Beograd sagrađen.\nKada se nađete u Beogradu, sasvim sigurno ćete biti impresionirani njegovim duhom i istorijom, na koju su Srbi jako ponosni. Ne postoji nijedno drugo mesto na svetu sa takvom prirodnom mešavinom orijentalne strasti i evropske finese. Najvažniji utisak koji gosti Beograda ponesu kući je izuzetna gostoljubivost stanovništva i odličan provod koji je postao simbol Beograda među inostranim gostima.\nViše informacija o Beogradu i Srbiji možete naći na sledećim internet stranicama:\nhttp://www.planplus.rs (Klikni za uvećanje)


Izvor: Luftika.rs, 12.Jul.2020, 14:24\nStefanović pita one koji kažu da policija na protestima hapsi „našu decu“, a ne huligane, da li su oni koji bacaju kamenice i baklje „naša deca“ ili su huligani, kriminalci i nasilnici.\n– Kamenice, delovi sveže razvaljenog trotoara, baklje i konzerve bačene na naše policajce, dok stoje mirno štiteći našu imovinu i zakone Srbije obeležile su >> Pročitaj celu vest na sajtu Luftika.rs << prethodne dane u Beogradu – konstatuje Stefanović za Tanjug.\nOn primećuje da su se razni opozicioni lideri upinjali, kako kaže nevešto, da demonstrante, koji ih bacaju, predstave kao saradnike policije, saradnike države, kao nekoga bliskog vlasti, sve dok nisu shvatili da televizijski snimci pokazuju da to čini veliki broj onih koji su se okupili ispred Skupštine.\n– Kada policija strpljivo trpi kamenice, onda kažu da vlast ponižava policajce i da je trebalo ranije da intervenišu. Kada policija, štiteći i sopstvene živote, pohapsi one koji bacaju kamenice i nanose im teške telesne povrede, kada privede one koji ih napadaju, udaraju i šutiraju onda napadači postanu ‘naša deca’ – navodi Stefanović i pita „da li su oni koji bacaju kamenice i baklje naša deca ili su huligani, kriminalci i nasilnici i da li to zavisi od toga da li napadaju policiju ili novinare, da li polome noge pripadniku MUP-a ili našamaraju nekog od lidera Saveza za Srbiju“.\nIako su, kaže Stefanović, za njega svi napadači isti i policija će prema svima isto postupati u skladu sa zakonom, pita jer želi da ukaže na licemerje onih koji to tvrde svakoga dana.\n– Nema kriminalaca u uniformi i nema huligana u redovima policije, moje kolege su pošteni, časni i odgovorni ljudi koji štite Srbiju, njene građane i zakone ove zemlje – navodi Stefanović.\nRadio Televizija Vojvodine: Stefanović: Nema nasilja, u Beogradu oko 1.100 ljudi, 380 u Novom Sadu\nB92: Stefanović: Čim nema napada - sve je mirno\nNoviMagazin.rs: Ministar Stefanović: Večeras je sve mirno, u Beogradu se okupilo 1.100 ljudi\nBlic: Stefanović: Sve je mirno, nema nasilja, u Beogradu bilo oko 1.100 ljudi


Napadi u Bruxellesu osveta su za hapšenje Salaha Adbeslama?TNT Portal | TNT Portal\nNapadi u Bruxellesu osveta su za hapšenje Salaha Adbeslama?\nIrački obavještajni zvaničnik tvrdi da su mu izvori u sirijskom gradu Raqqa poručili da je radikalna grupa Islamska drežava planirala napade u Evropi za dva mjeseca “u kojima bi mete bili aerodreomi i željezničke stanice”.\nZvaničnik je izjavio za Associated Press u utorak da su irački zvaničnici obavijestili evropske zemlje o tim planovima ekstremista, ali da “Bruxelles nije bio dio tih planova” u to vrijeme.\nKazao je da su militanti Islamske države promijenili operaciju i prebacili je u Bruxelles “zbog hapšenja Salaha Abdeslama”, osumnjičenog za napade u Parizu od 13. novembra koji je u petak uhapšen u Bruxellesu.\nDrugi visoki irački obavještajni zvaničnik izjavio je da “Daesh (Islamska država) stoji iza ove operacije i planirala ju je u Raqqi prije dva mjeseca, i pripremila je još tri bombaša samoubice koji će obaviti drugi zadatak”.


BOGDAN VODI ATLANTU KA VRHU! Na krilima Srbina i fenomenalnog plejmejkera Houksi nastavili seriju pobeda! - Sportal\nBogdan Bogdanović i Tre Jang Foto: Stare Slike\nS. P. - Vest objavljena: 10:00 - 25.11.2021\nVratili su se Bogdan i saigrači u formu kakva priliči takvoj ekipi, time dokazavši da je serija od šest poraza početkom novembra bila samo slučajnost i incident.\nVeliki doprinos u novoj pobedi Houksa dao je upravo naš reprezentativni bek, koji je za nešto manje od pola sata na terenu ubacio 18 poena, na koje je dodao pet skokova i tri asistencije, uz šut iz igre 7/12.\nBogdan Bogdanovic 18 pts 4 threes 3 asts vs Spurs 21/22 season\nNajefikasniji pojedinac u redovima pobedničke ekipe bio je fenomenalni plejmejker Tre Jang, koji je upisao 31 postignuti poen kojima je dodao 11 asistencija i sedam skokova. Pored Bogdanovića, pratili su ga Džon Kolins sa 15, Kem Rediš i Lu Vilijams sa 12, odnosno Klint Kapela sa 11 postignutih poena, kojima je dodao i 13 skokova.\nSa druge strane, u redovima San Antonija najefikasniji bio je Brin Forbs sa 23 poena na svom kontu, a poen manje ubacio je Dežonte Mari. Po 15 postignutih poena na svom kontu dodali su Jakob Poltl i Keldon Džonson, s tim da je prvi na to dodao i deset uhvaćenih lopti.\nNeizvestan meč bio je viđen tokom prvog poluvremena gde je na snazi bila rezultatska klackalica, da bi Bogdan i saigrači u trećoj četvrtini definitivno prelomili meč, u trenucima kada su stekli dvocifrenu prednost.\nAtlanta se trenutno nalazi na osmoj poziciji na Istoku sa skorom 10-9, dok je San Antonio 13. na Zapadu sa učinkom 4-13. Sledeći meč Houksi će odigrati protiv Memfis Grizlisa.\nAtlanta Hawks vs. San Antonio Spurs Full Game Highlights | NBA Season 2021-22\nOd ostalih srpskih pojedinaca, na parket najjače lige na svetu noćas su izašli i Nemanja Bjelica i Aleksej Pokuševski, koji nisu imali zapaženije učinke.\nNemanja Bjelica je u pobedi Golden Stejta nad Filadelfijom 116:96 na terenu proveo svega šest minuta, tokom kojih je uspeo da se upiše u strelce sa linije slobodnih bacanja i meč završi sa dva poena, uz jedan skok.\nSa druge strane, Oklahoma Siti Tanderi, za koje nastupa naš Aleksej Pokuševski, doživeli su poraz na domaćem parketu od ekipe Jute rezultatom 104:110, a mladi košarkaš je za 15 minuta na terenu zabeležio svega četiri poena, na koje je dodao po jedan skok i asistenciju.\nNBA prenosi Bogdan Bogdanović Atlanta Houksi


Protest desničara protiv migranata ispred zgrade Vlade Srbije u Beogradu, 8. mart 2020. godine\nNakon nekoliko protesta protiv migranata i izbeglica u Šidu i Beogradu antimigrantska retorika je u porastu.\nDesničarske grupacije pravdaju svoje stavove navodnim kriminalnim delima čiji su akteri migranti i izbeglice, njihovom „invazijom i naseljavanjem u Srbiji“, a od nedavno se i organizacija koja im pomaže naziva „stranim faktorom“.\nU Šidu, gradu na granici sa Hrvatskom, u nedelju, 8. novembra održan je drugi po redu protest protiv migranata i izbeglica koji je organizovala neformalna grupa koja sebe naziva „Omladina Šida“. Proteste je podržao i predsednik opštine Šid.\nDve nedelje ranije, u centru Beograda, u parku kod Ekonomskog fakulteta u kojem se okupljaju migranti i izbeglice, nekoliko desetina desničara okupljenih u neformalnu grupu „Narodne patrole“ organizovalo je akciju „Čišćenja parka“.\nU govorima na skupu je čak rečeno i desničari "imaju pravo na građanska hapšenja“. Skup je pratio i transparent sa natpisom "Teroristi nisu dobrodošli".\nPočetkom oktobra, policija je identifikovala i saslušala muškarca iz grada Apatina u Vojvodini, koji je nekoliko dana ranije autom preprečio put dvojici taksista i verbalno ih napao jer su prevozili migrante. Na snimku koji je sam objavio na društvenim mrežama, čuje se kako uz bujicu uvreda govori i „dovoziš neprijatelje u moj Apatin“.\nOsim neosnovanih tvrdnji, manipulisanja činjenicama ili čak potpunog izmišljanja događaja, zabeleženi su i slučajevi montiranih fotografija i video snimaka. Upravo služeći se montiranim klipom koji je zbog govora mržnje naknadno uklonjen sa portala Youtube, sa Facebook grupe pod nazivom "Udruženi građani Subotice" sredinom februara ove godine je pozivano na protest koji je potom, 29. februara, i održan u tom gradu na krajnjem severu Srbije, na granici sa Mađarskom.\nRadio Slobodna Evropa (RSE) je proverio neke od najučestalijih tvrdnji koje se mogu čuti o migrantima i izbeglicama, a koje podstiču negativne sentimente prema njima, česte praćene ksenofobijom i govorom mržnje.\nPovezivanje migranata sa teškim krivičnim delima\nJedna od najučestalijih tvrdnji kada su migranti u pitanju jeste ona koja se odnosi na navodna krivična dela. Iako u pograničnim mestima u Vojvodini jesu zabeležena remećenja javnog reda i mira i sitnije krađe, sukobi su bili isključivo među samim migrantima i izbeglicama.\nNema podataka o krivičnim delima poput napada na domaće stanovništvo ili silovanja o kojima se govori na antimigrantskim protestima ili o kojima se može čitati u pojedinim grupama na društvenim mrežama, pa i u medijima.\nPrimera radi, kada su se u februaru pojavili prvi snimci takozvanih „Narodnih patrola“, u pamfletu koji su njihovi učesnici delili, stajalo je da su povod "učestali bolesni napadi na srpske žene i devojke".\nPredsednik Srbije Aleksandar Vučić je u obraćanju građanima povodom formiranja nove Vlade Srbije 21. oktobra rekao da su "migranti u Srbiji u prethodnim godinama, počinili daleko manje krivičnih dela nego domaće stanovništvo“.\nGovoreći o narodnim patrolama, nakon njihovog prvog javnog pojavljivanja u februaru i Svetlana Palić iz Komesarijata za izbeglice i migracije (KIRS) za RSE je rekla da od početka migrantske krize 2015. godine do tada nije zabeležen nijedan veći incident.\n"Za ovih pet godina nisu zabeleženi nikakvi veći incidenti, osim međusobnih incidenata između migranata. Nivo krivičnih dela koji se beleži među migrantima je na nivou promila u odnosu na ukupnu populaciju Srbije i broj krivičnih dela", rekla je Palić za RSE 24. februara 2020. godine.\nOve podatke potvrđuje i poređenje podataka Republičkog zavoda za statistiku (RZS) i Ministarstva unutrašnjih poslova (MUP). U 2019. godini je, na primer prema podacima RZS-a na teritoriji Srbije ukupno podneto 92.797 krivičnih prijava.\nPrema podacima MUP-a, u istom periodu je od strane „254 iregularnih migranta, izvršeno 190 krivičnih dela“, navedeno je u Informatoru o radu MUP-a Srbije, objavljenom u avgustu ove godine.\nIma li 'invazije'?\nJoš jedna od čestih tvrdnji, koja se može naći i u medijskim izveštajima manje poznatih portala, a pojačana je od kada je Turska 28. februara donela odluku da ne zaustavlja migrante i izbeglice koji idu ka Grčkoj ili Bugarskoj.\nOd tada, argument o najvećem broju migranata i izbeglica u Srbiji od zatvaranja takozvane "balkanske rute" postao je svakodnevna argumentacija desno orijentisanih grupa na društvenim mrežama.\nOsmog marta u Beogradu je održan i protest protiv migranata na kome se takođe govorilo o njihovom velikom broju u Srbiji.\nIstina je, međutim, da je čak i u februaru i martu u Srbiji boravio neuporedivo manji broj ljudi nego tokom perioda kada su u najvećim brojevima prolazili kroz Srbiju 2015. godine. Na primer, 2. marta, u Srbiji je, prema podacima Komesarijata za izbeglice bilo 5.628 izbeglica i migranata u ukupno 17 prihvatnih centara kojima rukovode. Još oko 600 do 800 ljudi nalazilo se van njih, u područjima u blizini granica Srbije sa Mađarskom i Hrvatskom.\nPrema podacima KIRS-a, u ponedeljak, 9. novembra, u 19 centara kojima rukovode bilo je 6.041 migranata, a prema procenama iste organizacije još oko 1.200 ljudi se nalazi izvan centara.\nZa razliku od trenutne situacije, u KIRS-u naglašavaju da je od juna 2015. do marta 2016. godine kroz Srbiju prošlo više od milion migranta i izbeglica. U tom periodu, 2015. godine, u jednom danu je bilo zabeleženo čak više od 11.000 ulazaka u Srbiju.\n’Migranti se naseljavaju u Srbiji’\nU četvrtak, 5. novembra, policija je privela osumnjičene za širenje lažne vesti da će u Trsteniku, gradu u centralnoj Srbiji oko 200 kilometara od Beograda, u narednom periodu doći do velikog prihvata migranata. Vest se pojavila na društvenim mrežama i glasila je da se u napuštenoj zgradi fabrike Prve petoletke priprema prihvat migranata, a da je to navodno naredio Bratislav Gašić, direktor Bezbednosno-informativne agencije (BIA).\nOpština Trstenik je ove navode odmah demantovala i osudila plasiranje lažnih vesti i širenje panike.\nPočetkom godine, u februaru, sličan slučaj zabeležen je i u Braničevskom okrugu, koji obuhvata više opština blizu Beograda, kada su neki portali i društvene mreže preneli da će se migranti i izbeglice sa Bliskog istoka naseliti u nekoliko tamošnjih opština.\nU jednoj od njih, opštini Žabari, kao i u Velikom Gradištu, navodno je trebalo da se naseli oko 1.000 migranata.\nPredsednik opštine Žabari Jovan Lukić tada je oštro demantovao ove navode, a policija je pokrenula postupak i, kako je za RSE rečeno u opštini Žabari, od nekoliko meštana je uzet iskaz o tome da li ih je lažna vest uznemirila. U opštini kažu da nemaju povratnu informaciju o tome dokle se stiglo u istrazi o ljudima koji su plasirali lažnu vest o "naseljavanju migranata".\nDa li su aktivisti 'destabilizirajući' faktor\nPredsednik opštine Šid Zoran Semenović podržao je 3. novembra antimigrantske proteste građana koje je u tom gradu na severozapadu Srbije održala grupacija "Omladina Šida" i zatražio od nadležnih organa da smanje broj migranata i izbeglica u tom mestu.\nAktiviste humanitarne međunarodne organizacije No Name Kitchen nazvao je organizacijom iza koje stoji „strani elementi koji žele da destabilizuju pravni poredak Republike Srbije“.\nMeđutim, No Name Kitchen je organizacija koju čine volonteri iz nekoliko zemalja, a koja pomaže migrantima i izbeglicama u Šidu, ali i u Bosni i Hercegovini i Grčkoj.\nAktivisti migrantima obezbeđuju tople obroke – doručak i ručak. Organizacija takođe skuplja i garderobu za migrante i izbeglice i povremeno im obezbeđuje tuševe.\nIako „destabiliziranje pravnog poretka“ ne postoji u Krivičnom zakoniku Srbije, u njemu takođe i ne postoji delo koje bi zabranjivalo aktivnosti organizacije No Name Kitchen.\nU članu 21. Ustava Srbije se navodi i da je zabranjena svaka diskriminacija, neposredna ili posredna, po bilo kom osnovu, a naročito po osnovu rase, pola, nacionalne pripadnosti, društvenog porekla, rođenja, veroispovesti, političkog ili drugog uverenja, imovnog stanja, kulture, jezika, starosti i psihičkog ili fizičkog invaliditeta.\nU Članu 23. Ustava se ističe i da je ljudsko dostojanstvo je neprikosnoveno i da su svi dužni da ga poštuju i štite.\nNe, Mini Šengen ne znači slobodan dolazak migranata iz Albanije\nNa jednoj od Fejsbuk grupa koje šire antimigrantske tvrdnje 9. novembra je podeljena i ona u kojoj se navodi da je pristajanjem na Mini Šengen Vučić omogućio „slobodan dolazak migranata iz Albanije u Srbiju“.\nVučić: Od 10. novembra sa ličnom kartom kroz 'mali Šengen'\nIstina je, međutim, da je u okviru sastanka u vezi sa Mini Šengenom 9. novembra potpisan i međudržavni Sporazum između Srbije i Albanije o slobodnom kretanju građana sa ličnim kartama.\nMigranti i izbeglice ne poseduju lične karte Albanije ili Srbije.


Čileanac se od momenta kada je sa Mančester junajtedom potpisao ugovor vredan 30 miliona evra po sezoni uglavnom povređivao i borio sa lošom formom, mogao bi u narednih nekoliko dana da bude predstavljen kao još jedno pojačanje Intera iz ovog slavnog engleskog kluba.\nPre njega "nerazuri" su potpisali njegovog saigrača Romelua Lukakua (26) za rekordnu sumu od 65 miliona evra.\nVodeći italijanski fudbalski novinar Đanluka Di Marcio objavio je, pozivajući se na izvore u Interu i Junajtedu, da je Sančez pristao na uslove koji su mu ponuđeni, a to je bio i ostao najveći problem u seriji pokušaja direktora engleskog kluba da isprate preplaćenu zvezdu sa "Old traforda".\nDi Marcio je naveo i da je Sančez prelomio u glavi i da želi da zaigra za Inter nakon nekoliko telefonskih razgovora koje je obavio sa Konteom.\nPretpostavka je da će od izvršnog potpredsednika Junajteda, Eda Vudvorda, biti zatraženo da "dofinansira" Sančezove zarade do isteka ugovora 2022. godine, odnosno da će predložiti da "đavoli" pokriju razliku u primanjima njegovog klijenta na "Đuzepe Meaci".


NALED – MESEC JAVNIH NABAVKI Svaki drugi građanin ne zna ništa o javnim nabavkama, ali bi više od 80 odsto pristalo da se nabavi manje vozila javnog prevoza, ako manje zagađuju životnu sredinu – Plodna Zemlja\nNALED – MESEC JAVNIH NABAVKI Svaki drugi građanin ne zna ništa o javnim nabavkama, ali bi više od 80 odsto pristalo da se nabavi manje vozila javnog prevoza, ako manje zagađuju životnu sredinu\n“Institucije i javna preduzeća na nabavke godišnje potroše više od 440,5 milijardi dinara i trebalo bi da novac poreskih obveznika troše na najkvalitetnije moguće proizvode i usluge, ali u čak 90% nabavki jedini kriterijum je cena. Cilj koji zagovaramo jeste i bolja kontrola sprovođenja ugovora, da li je naknadno menjana vrednost nabavke i da li su nabavljeni proizvodi ili izvedeni radovi u skladu sa ponuđenim. Krajnji cilj je jačanje poverenja u sistem i konkurencije u postupcima koja je kod nas jedna od najnižih u Evropi, sa samo 2,5 ponuđača po tenderu, odnosno čak 55% nabavki sa samo jednom ponudom. Želimo da do 2023. kriterijum ekonomski najpovoljnije ponude bude zastupljen bar u 30% postupaka, a da prosečan broj ponuđača podignemo na 3,5”, kaže Ana Ilić, direktorka za dobru upravu u NALED-u.\n“Dve trećine ponuđača zna da se nabavke sada sprovode onlajn, a čak 90% smatra da je portal doprineo unapređenju efikasnosti javnih nabavki. Ipak, žele dalje unapređenje transparentnosti i pojednostavljenje procedura kako bi u većoj meri učestvovali u postupcima. U prvih šest meseci primene novog zakona, 70% tendera je obustavljeno, jer nije bilo ponuda. Pored izgradnje poverenja u sistem nabavki, kroz ovaj projekat želimo da radimo na daljim unapređenjima funkcionalnosti portala i da olakšamo učešće posebno malim i srednjim preduzećima”, ističe Jasmina Marković, predsednica udruženja „Ponuđači Srbije“.\nKako je istakla Jelena Bojović, direktorka za regulatornu reformu, NALED, cilj projekta je da se poveća prosečan broj ponuda do 2023. godina koje sada iznose 2,5 ponuđača po tenderu na 3,5.\n“Cilj nam je da i primena drugih kriterijuma osim cene bude zastupljena u bar 30 odsto postupka”, naglasila je Jelena Bojović.\nTagoviAna Ilić Javne nabavke Jelena Bojović Mesec javnih nabavki NALED Ponuđači Srbije Tenderi USAID\nRUSKI privrednici zainteresovani za našu poljoprivredu\nZaposlene žene pod izuzetno velikim opterećenjem u uslovima pandemije SMANJENJE OPTIMIZMA u pogledu napretka u karijeri


Izraelsko ministarstvo: Predstavništvo RS-a u Izraelu ne postoji od 2013. godine | hamdočamo\nIzraelsko ministarstvo: Predstavništvo RS-a u Izraelu ne postoji od 2013. godine\nAmbasada Bosne i Hercegovine u Državi Izrael primila je danas notu Ministarstva inostranih poslova Države Izrael u kojoj se navodi da su u prethodnom periodu iscrpljeni svi diplomatski kanali kojima su pokušali da ukažu na činjenicu da Predstavništvo Republike Srpske u Izraelu ne postoji i da Arie Livne nije predstavnik Republike Srpske u toj zemlji.\n“U dopisu se ističe da je Predstavništvo Republike Srpske u Jerusalimu zatvoreno 31. decembra 2013. godine, te da nije poslije toga ponovo otvarano. Navodi se da je Predstavništvo Republike Srpske, prema podacima zvaničnog registra kompanija koje posluju u Izraelu, preregistrovano u privatnu kompaniju (d.o.o.), čiji je rukovodilac Arie Livne, te da nisu registrovane prostorije u kojima se kompanija nalazi. Ministarstvo inostranih poslova Izraela nije ostvarilo nikakav kontakt, niti je sarađivalo na pitanjima organizacije ekonomskih, privrednih, kulturnih niti sportskih događaja, sa novoformiranom kompanijom, niti su izraelski mediji pratili bilo kakav događaj u njihovoj organizaciji u protekle dvije godine. Arie Livne je, kako se navodi u dopisu, zaobilazio zvanične institucije Izraela prilikom pokušaja da organizuje sastanke političkih lidera iz Republike Srpske i Izraela, te nije iskazao jasnu namjeru da na bilo koji način unaprijedi bilateralne odnose dvije zemlje. Osim toga, Arie Livne nije pozvan da prisustvuje niti jednom sastanku tokom posjeta zvaničnika Republike Srpske Izraelu, pa čak ni onda kada su vlasti iz Banjaluke tražile da se to učini. Dalje se navodi da slika o Livneu kao uticajnom izraelskom diplomati na Balkanu, koja je stvorena u pojedinim medijima u regionu, ne odgovara istini, te se jasno ističe da su svi stavovi Aria Livnea isključivo njegovi lični i da ni u kom slučaju ne predstavljaju stavove Države Izrael”, stoji u saopćenju Ministarstva vanjskih poslova BiH.\nNavode da se u dopisu također konstatuje da su bilateralni odnosi Bosne i Hercegovine i Izraela dobri, te da postoji potreba da se isti prodube i poboljšaju u mnogim oblastima od zajedničkog interesa.\n“Ukazuje se na značaj nedavne posjete predsjedavajućeg Predsjedništva, kao i ministara inostranih poslova i bezbjednosti Bosne i Hercegovine Državi Izrael, koje su rezultat pune saradnje Ministarstva inostranih poslova Izraela sa Ministarstvom inostranih poslova Bosne i Hercegovine, kao i sa drugim institucijama iz Bosne i Hercegovine. Na kraju dopisa, Ministarstvo inostranih poslova Izraela navodi da će ambasador Izraela u Bosni i Hercegovini Boaz Rodkin učestvovati na zvaničnoj ceremoniji obilježavanja Dana sjećanja na žrtve ustaškog zločina u koncentracionom logoru Jasenovac i Donjoj Gradini, te će imati zvanične sastanke u Banjaluci. Ministarstvo inostranih poslova Izraela zahtijeva da Arie Livne ne učestvuje na sastancima ambasadora Rodkina sa predstavnicima institucija Republike Srpske, te se traži da se nadležne institucije i ministarstva obavijeste o pomenutom zahtjevu”, saopćeno je.\nMinistarstvo inostranih poslova Bosne i Hercegovine, u skladu sa molbom Ministarstva inostranih poslova Izraela, o navodima iz ovog dopisa obavijestilo je Mladena Ivanića, predsjedavajućeg Predsjedništva Bosne i Hercegovine, Milorada Dodika, predsjednika Republike Srpske i Zlatana Klokića, ministra za ekonomske odnose i regionalnu saradnju Republike Srpske.\n« Hrvatska: Neprihvatljive i apsurdne kontrole na granici Crna Gora u Evropskoj uniji do 2022. godine »


U BUDŽET IDE 395 MILIONA EVRA: Do 30. decembra uplata para za Komercijalnu banku | Novosti.RS\nU BUDŽET IDE 395 MILIONA EVRA: Do 30. decembra uplata para za Komercijalnu banku\n17. 12. 2020. u 18:05\nKako je izjavio, očekuje da ova suma bude uplaćena do 30. decembra.\nMali je dodao i ova transakcija potvrđuje da je Srbija atraktivna destinacija.\nDokaz za to je da je u uslovima pandemije virusa korona i najveće ekonomske krize kupac Komercijalne banke, slovenačka NLB, ostala pri odluci da preuzme Komercijalnu banku, jer, kako navodi Mali, veruje u srpsko tržište i svoju strategiju.\nKomercijalna banka NLB banka prodaja Siniša Mali\n17:36 AUSTRIJA - S. MAKEDONIJA (UŽIVO): Bardi propustio dobru priliku (VIDEO)\n14:02 NOVAK JE ŠAMPION ROLAN GAROSA: Srbin neverovatnim preokretom pokorio Francusku i došao na korak od istorije!\n26 NOVAK JE ŠAMPION ROLAN GAROSA: Srbin neverovatnim preokretom pokorio Francusku i došao na korak od istorije!


Uskrs 2020. većini nas neće biti nalik prethodnima. Globalna pandemija sa kojom se suočavamo utiče na mnoge aspekte naših života. Ipak, upravo je trenutna situacija u svetu razlog više da ovogodišnji Uskrs učinite nezaboravnim. Zato skrećemo misli sa mračnih tema i ulazimo u svet šarenila, gde vam predstavljamo najlepše ideje za dekorisanje uskršnjih jaja.\n3 strategije za uspešno oslobađanje od stresa\nStres predstavlja odgovor na sve izazove, nepredviđene situacije ili dugo očekivane važne događaje. Iako češće ističemo njegove negativne karakteristike, on je jedan od osnovnih sistema samozaštite i posledice do kojih dovodi nisu uvek loše po nas.\nŠest koraka do produktivnog rada od kuće\nUkoliko bismo sproveli istraživanje na svetskom nivou, reč koja je u poslednjih nekoliko dana najčešće provučena kroz virtuelni ili usmeni govor svakako je korona virus. Da li ste već počeli da radite od kuće? Podstaknuti preventivnim merama, ali i željom da zaštitimo resurse od kojih uspeh našeg poslovanja najviše zavisi, opredelili smo se za to da zaposlene zadržimo kod kuće.\nKako do uspešne saradnje sa zahtevnim klijentima\nHajde da na trenutak stavimo na stranu da je u pitanju odnos sa klijentima. Šta je ono što svaki odnos čini kvalitetnim i funkcionalnim? Kako održavate vezu sa svojim prijateljima? Pomažete im da razjasne nejasnoće i saslušate ukoliko imaju problem, zar ne? Za uspešniji odnos sa klijentima zaslužno je upravo ono što i prijateljski odnos čini boljim.


Hocu.ba Biber: Konkurs za kratku priču – Hocu.ba\nRok prijave 14.05.2017\nObavještavamo Vas da je po drugi put otvoren regionalni konkurs za kratku priču – Biber. Tema konkursa je pomirenje u kontekstu zaostavštine ratova i nasilja u zemljama bivše Jugoslavije, posebno od 1991. godine (odnosno 2001. godine**). Pozivamo autorke i autore koji pišu na albanskom, makedonskom, bosanskom, crnogorskom, hrvatskom ili srpskom jeziku da nam pošalju svoje priče. Poziv se odnosi na afirmisane autorke i autore, kao i na one koji nisu do sada objavljivali.\nNajmanje dvadeset izabranih radova biće objavljeno u višejezičnom zborniku a dluka žirija biće objavljena do 30.10.2017.\nNa konkurs se prijavljuje isključivo elektronskim putem, preko prijavnog formulara koji se nalazi ovdje.\nViše informacija o temi i samom takmičenju možete naći ovdje.\nAutor Hocu.ba praksa Biber konkurs mladi kratka priča prilika Takmičenje\n« Prilika za posao: Postani dio tima ProCredit Bank\nPrilika za mlade: Započnite karijeru u vodećoj naftnoj kompaniji u BiH »


Evropa: Vakcinisan predsednik Austrije; Italija na vrhuncu trećeg talasa – SveVesti.net\nEvropa: Vakcinisan predsednik Austrije; Italija na vrhuncu trećeg talasa\nEvropa: Vakcinisan predsednik Austrije; Italija na vrhuncu trećeg talasa – JMU Radio-televizija Vojvodine\nBEČ, RIM –\nPredsednik Austrije Aleksander van der Belen primio je juče prvu vakcinu protiv korona virusa.\n“To je bio samo mali ubod i već je sve prošlo. Sada imam odličan osećaj”, napisao je. Vakcina, kako dodaje, daje sigurnost.\nVan der Belen je izrazio nadu da će biti dovoljno vakcina kako bi svi koji to žele mogli da se vakcinišu. Izrazio je nadu i da će uskoro svi moći ponovo sa se susreću i druže.\nU Austriji je do sada dato nešto manje od dva miliona doza, a u četvrtak je zabeležen rekordan broj vakcinisanih u jednom danu sa više od 60.000 osoba. U planu je da se pojedinim danima daje i do 100.000 vakcina.\nInače, trenutno se u Austriji vakcinišu osobe starosti od 65 do 79 godina, a Van der Belen ima 77 godina i došao je na red za dobijanje vakcine.\nPrethodno su, od početka vakcinacije imunizovani najstariji Austrijanci, medicinsko osoblje, i rizične grupe.\nItalija na vrhuncu trećeg talasa\nViše od 700 preminulih od kovid-19 u Italiji u jednom danu, šokantna vest i za zemlju gđe je poslednjih meseci dnevni broj žrtava između 400 i 500, izveštava agencija Ansa.\nMeđutim, direktor odeljenja za prevenciju u Ministarstvu za zdravstvo Đani Reza je podvukao da je u taj broj uračunato i 258 žrtava kovid-19 od ranije, sa Sicilije, regiona gde je nedavno otkriveno da su lokalne vlasti davale lažno umanjene podatke o epidemiološkoj situaciji kako bi izbegli karantin.\nIpak, broj žrtava ostaje i dalje visok u situaciji kada je, prema ocenama medicinksih stručnjaka, treći val pandemije u Italiji dostigao svoj vrhunac i sada brojevi zaraženih i preminulih stagniraju, ali su i dalje visoki.\nU odeljenjima intenzivne nege situacija je i dalje teška, tu je zbrinuto više od 3.600 teških slučajeva obolelih od kovid-19.\nKomesar za vanredne okolnosti general Frančesko Filjulo izdao je naredbu da prednost u vakcinaciji imaju osobe iznad 80 godina starosti.\nI prema dosadašnjem planu imunizacije starije osobe su imale prednost, ali su među devet miliona vakcinisanih prvom dozom, dva miliona onih koji su uspeli da se imunizuju preko reda.\nProblem zabrinjava, pa je i premijer Mario Dragi na konferenciji za medije najavio strožije kontrole i mere protiv onih koji se vakcinišu preko red i putem veza.\nDeo medicinara protivi se vakcinaciji\nU Italiji je zatvorena stranica posvećena medicinskom osoblju koje se protivi vakcinaciji, oformljena je 28. marta i već sada broji 18.000 članova, piše agencija Agi. Polovina članova no-vaks se uključila u poslednjih sedam dana, a broj stalno raste.\nMedicinske sestre, psiholozi i tehničko medicinsko osoblje se uzajamno savetuju kako, uz pomoć advokata ili pozivanjem na “savest”, zaobići zakon koji nalaže medicinskom osoblju obaveznu anti-kovid vakcinaciju.\nOrganizatori stranice na koju pristup imaju samo članovi, planiraju za 21. april velike proteste u Rimu pod motom “Samo ujedinjeni, pobeđujemo”.\nNa drugoj društvenoj mreži, samo u severnoj autonomnoj pokrajini Alto-Adiđe, učlanjeno je 8.000 medicinskih radnika koji ne se bore ne za vakcinaciju, već protiv imunizacije.\nPrevious Gluškov pronađen mrtav, sumnja na ubistvo?\nNext Princ Čarls odao počast svom ocu Filipu